U Bihaću sastanak predstavnika MUP-a KS i USK | Objektiva.ba | Objektivno čitajući " />\nPredstavnici dvaju ministarstava održali su zajednički sastanak sa Mustafom Ružnićem premijerom Unsko-sanskog kantona a tema razgovora bile su aktivnosti policije u kontrolisanju sigurnosne situacije u uvjetima usložnjenim migrantskom krizom.\n„Tokom proteklih nekoliko mjeseci zajedno smo radili na reduciranju priliva migranata na područje Unsko-sanskog kantona. Danas smo razgovarali o tome kako zajednički nastupati prema višim nivoima vlastima i Ministarstvu sigurnosti, jer u oba kantona stiže turistička sezona a priliv migranata je sve veći i koje mjere treba da poduzmemo u tom pogledu.“, rekao je premijer Ružnić\nPrema riječima Nermina Kljajića, ministra MUP-a USK, zajednički nastupi koji su dogovoreni prema višim nivoima vlasti tiču se nastupa prema Vijeću ministara BiH i Parlamentarnoj skupštini BiH u smislu zahtjeva za pojačanom kontrolom istočne granice BiH i donese strategija upravljanja migtantskom krizom.\n„U ponedjeljak, s obizom da imamo i vanrednu sjednicu Parlamenta Federacije, tražit ćemo da se formira operativno tijelo na nivou Federacije BiH u čiji sastav bi ušlo deset kantonalnih policijskih agencija na čelu sa Federalnim MUP-om i poslati ćemo jasnu poruku ako se ne bude granica kvalitetnije štitila a migranti nastave da dolaze, da ćemo ih u tom slučaju vraćati u Republiku srpsku.“, kazao je ministar Kljajić\nAdmir Katica, ministar unutrašnjih poslova Kantona Sarajevo, istakao je predan rad i dobru saradnju MUP-a USK-a sa MUP-om Kantona Sarajevo što je do sada uveliko olakšalo rad i jednih i drugih. On je dodao kako Federano ministarstvo unutrašnjih poslova treba oformiriti jedno koordinaciono tijelo koje bi okupljalo sva kantonalna ministarstva unutrašnjih poslova i na taj način upravljalo procesima migracija na području Federacije BiH.\n„Mi ćemo već naredne sedmice, iako ovaj problem sigurnosno izražen u Kantonu Sarajevo, uključiti sve institucije i nevladine organizacije kako bi se bavili s ovim problemom sa humanitarnog, zdravstvenog i sigurnosnog aspekta. Trenutno na području Kantona Sarajevo boravi između 2.000 i 3.000 migranata. U periodu od januara prošle godini do danas, počinjeno je 56 krivičnih dijela čiji počinioci su migranti. To nije neki zanačajan statistički broj, niti je toliko sigurnosno izražen problem, ali bez obzira na to Vlada Kantona Sarajevo želi ići u susret tom problemu i u tom smislu ova saradnja sa Vladom USK nam je vrlo značajna.“, izjavio je ministar Katica\nTags: Admir Katica, MUP KS, MUP USK, Nermin Kljajić\nPrevious Post Tabloidi u Srbiji podivljali zbog Nurkićeve majice s imenima heroja, Jokić za primjer\nNext Post Nermin Nikšić: Kad vidimo ko je sve u SPD-u, uskoro bi mogli imati tri nova pokreta\nFenomeni: Ministar unutrašnjih poslova KS u radnu i prijateljsku posjetu primio – svoje roditelje\nOglasio se i ministar Katica: Dozvolu za Povorku ponosa nisam dao, jer…


MIT ILI ISTINA?! Evo da li ricinusovo ulje ZAISTA pospešuje rast kose! | Najnovije vesti - Srbija danas\n01.07.2020. • 11:10 Srbija Danas\nBrzom pretragom na internetu naići ćete na desetine svedočanstava o pozitivnim svojstvima ricinusovog ulja kojem, vrlo često, pribegavaju i mnoge holivudske zvezde. No, pitanje pospešuje li ricinusovo ulje i sam rast kose, u javnosti izaziva podeljena mišljenja. Mit ili ne?\nRicinusovo ulje često se primenjuje u pripremi kozmetičkih ili preparata za kosu. Iako ne postoje naučni dokazi da ovo ulje zaista pospešuje rast kose, prema rečima eksperata, praksa pokazuje drugačije.\n- Njegova antibakterijska svojstva dobrim delom onemogućavaju zapaljenje folikula dlake, dok ricinoleinska kiselina stimuliše cirkulaciju i pomaže rast kose - tvrdi frizerka Bridžit Hil i dodaje:\n- No, da bi imalo efekta, ulje se mora delimično zagrejati, i treba da ga ostavite (barem trideset minuta) da “odradi svoje”.\nRicinusovo ulje koristi se za sve tipove kose, no preporučuje se da ga izbegavaju osobe koje imaju problem s peruti koja se, u kombinaciji s uljem, samo može dodatno raspršiti.\nKada je u pitanju primena ricinusovog ulja na trepavicama ili obrvama, kozmetičari i naučnici pozivaju na oprez, posebno ako se radi o skidanju šminke ovim uljem. Ukoliko micelarnu vodu ipak želite da zamenite ricinusom, pre toga obavite razgovor s oftalmologom ili uradite alergotest.\nkosa rast kose nega ricinus ricinusovo ulje ricinusovo ulje za rast kose


Evropski desničari otpočeli izbornu kampanju - Progovori o pregovorima\nEvropski desničari otpočeli izbornu kampanju\nFrancuski „Nacionalni zbor“ (bivši Nacionalni front) i Alternativa za Nemačku zvanično su pokrenuli kampanju za izbore za Evropski parlament. Dok Marin Le Pen poziva na referendum o vlasti predsednika Emanuela Makrona, najjača nemačka opoziciona stranka otvorila je pitanje koje se tokom prethodnih decenija činilo nezamislivim – o izlasku te zemlje iz EU.\n„Ovi izbori, u kontekstu zdravog narodnog revolta koji predvode žuti prsluci, nude priliku da se okonča kriza koju su izazvali tvrdoglavost i prezir jednog nekompetentnog predsednika, čije ponašanje je zabrinjavajuće“, rekla je Le Pen svojim pristalicama, koji su uzvikivali „Makrone, ostavka!“\nDok su početkom jeseni partije Makrona i Le Pen bile izjednačene u istraživanjima javnog mnjenja, sa po 21% podrške, od početka protesta inicijalno inspirasanih povećanjem poreza na gorivo Nacionalni zbor je porastao na 24%, a Republika u pokretu spao na 18%. Protesti su u međuvremenu prerasli u bunt ljudi koji osećaju da su izgubili u globalizaciji i produbljenim evropskim integracijama, a to su glasači kojima se NZ najviše obraća.\nBivša poslanica u Evropskom parlamentu Marin Le Pen odlučila je da se ovog puta ne kandiduje za tu funkciju, jer želi da ostane u francuskom parlamentu. Umesto nje, listu će predvoditi dvadesettrogodišnji Žordan Bardela.\n„U ovim teškim vremenima, moramo da pokažemo da jedna etablirana partija kao naša daje šansu mladima koji potiču iz radničkih porodica“, rekao je funkcioner Nacionalnog zbora.\nS druge strane, članovi Alternative za Nemačku, na kongresu u svom uporištu u Saksoniji, odlučili su da podrže adut koji nijedna značajna politička snaga u toj zemlji nije zastupala od početka integracija – izlazak iz EU. Ipak, u pitanju je samo „krajnja alternativa“, ukoliko se ne sprovedu neophodne reforme, koje bi Uniju sveli na prvenstveno ekonomsku zajednicu, prenosi EURACTIV.\nPodrška članstvu u EU je na izuzetno visokom nivou u Nemačkoj – preko 80% – podseća evropski portal. Zbog toga je vođstvo Alternative odlučilo i da ne usvaja konkretan vremenski rok za „suštinske reforme“, iako je pominjan kraj mandata naredne Evropske komisije, odnosno 2024. godina.\n„Mislim da ne bi bilo mudro da se vodi kampanja sa maksimalističkim zahtevima“, izjavio je Aleksandar Gauland, ko-predsednik ove partije.\nPromene savezništava u budućem sazivu\nDok Nacionalni zbor pripada grupi „Evropa nacija i slobode“, za koju se očekuje da će povećati broj mesta u EP za najmanje 50%, Alternativa za Nemačku je do sada bila član grupe „Evropa za slobodu i direktnu demokratiju“, čiji je deo bio i Pokret pet zvezda (M5S), trenutno deo vladajuće koalicije u Italiji.\nMeđutim, kako će Partija za nezavisnost Ujedinjenog Kraljevstva (UKIP) napustiti ovu grupu, čini se da je njen opstanak doveden u pitanje. To je potvrdio i predsednik M5S Luiđi di Majo, trenutno ministar za ekonomski razvoj, koji je najavio formiranje nove „političke porodice“.\nNajavljeno je i potpisivanje izbornog manifesta sredinom februara u Rimu, a kao potencijalni partneri navode se poljski Kukiz’15, hrvatski Živi zid i manja finska liberalna stranka, što ukazuje na to da M5S planira da bude osovina buduće koalicije.\nDijalog se vodi i sa Zelenima, pošto postoji zajedničko zalaganje za zaštitu politike životne sredine, rekao je jedan od partijskih funkcionera. Ipak, Zeleni odbijaju saradnju od kada je M5S na nacionalnom nivou formirao koaliciju sa desničarskom Ligom.


Dan nezavisnosti obilježavamo kao dan historijske potvrde postojanja Bosne i Hercegovine, naše domovine.\nOvo je dan koji trebamo dostojanstveno obilježiti i sjetiti se svih vrijednosti koje smo nezavisnošću dobili, a koje istovremeno sve nas obavezuju na društvenu odgovornost.\nUstavna, moralna i ljudska obaveza je poštivanje konstitutivnosti, ravnopravnosti i jednakosti svih naših narodnosti i građana, na šta smo se obavezali opredijelivši se za nezavisnost. Osnažimo zajedno te vrijednosti i ojačajmo puteve pomirenja i zajedništva, naše razlike poštujmo kao naše bogatstvo koje će izgraditi zajedništvo i sretnu budućnost svih nas. Sretan 1. mart, Dan nezavisnosti Bosne i Hercegovine.\n28. Februara 2022. in Press, Zajednica\nOglas o početku izlaganja na javni uvid podataka premjera i katastarskog klasiranja nekretnina za katastarsku općinu Paklenik, općina Olovo\nOglas o početku izlaganja na javni uvid podataka premjera i katastarskog klasiranja nekretnina za katastarsku općinu Paklenik, općina OlovoPreuzmi\n28. Februara 2022. in Oglasi, Press, Zajednica\n“Jačanje uloge Mjesnih zajednica u Bosni i Hercegovini” faza II – Direktni poziv\nDirektni poziv za partnerske mjesne zajednice 2022Preuzmi\nPrilog 1 – OBRAZAC PROJEKTNOG PRIJEDLOGA _finalPreuzmi\n15. Februara 2022. in Javni pozivi, Press, Zajednica\nJU Dom zdravlja sa stacionarom Olovo – Javni oglas za prijem u radni odnos\nJU Dom zdravlja sa stacionarom Olovo – Javni oglas za prijem u radni odnosPreuzmi\n8. Februara 2022. in Javni oglasi, Press\nOpćina Olovo i Fond za zaštitu okoliša FBiH uspješno realizovali projekat “Uređenje parka Poligon”\nOpćina Olovo je u saradnji sa Fondom za zaštitu okoliša Federacije Bosne i Hercegovine, Sarajevo, realizovala projekat „Uređenje parka Poligon“ po javnom konkursu za dodjelu sredstava u vidu finansijske pomoći kao podrška realizaciji programa, projekata i sličnih aktivnosti iz područja zaštite okoliša za 2020.godinu – JK 2020/2, gdje je Fond za zaštitu okoliša FBiH u realizaciji projekta učestvovao u iznosu od 14.872,10 KM, a Općina Olovo u iznosu 9.914,74 KM.\nU skladu sa Ugovorom broj: 01-09-2-1547/2021 od 23.03.2021.godine sva sredstva su utrošena za implementaciju projektnih aktivnosti.\n3. Februara 2022. in Press, Projekti, Zajednica\nIzvještaj o namjenskom utrošku sredstava, traži sePreuzmi\n19. Januara 2022. in Press, Zajednica\nČestitka Općinskog načelnika povodom Nove godine\nUnatoč mnogobrojnim, neočekivanim izazovima za Općinu Olovo ovo je bila još jedna uspješna godina, zadržali smo pozitivno poslovanje, finansijsku, političku stabilnost i nastavili da redovno ispunjavamo obaveze prema svim budžetskim korisnicima. Ulazak u novu godinu je vrijeme u kojem se trudimo odbaciti sve terete, izvršiti zadane ciljeve i s određenom dozom olakšanja zakoračiti u novo ljeto s novim planovima i nakanama. Očekujem da ćemo zajedničkim radom ostvariti pobolјšanje životnog standarda svih građana u 2022. godini. U tom uvjerenju svima želim sretnu i uspješnu Novu 2022. godinu, mnogo zdravlja, mira, poslovnog uspjeha i porodične sreće.\n31. Decembra 2021. in Press\nObavještenje o početku realizacije projekta „ADRESNI REGISTAR“ II faza\nObavještenje o početku realizacije projekta „ADRESNI REGISTAR” II fazaPreuzmi\n23. Decembra 2021. in Press\nProgram razmjene iskustava između općine Bursa, općine Karatay i općine Olovo na projektima izgradnje žičare i banjskog turizma\n20. Decembra 2021. in Press


HOROSKOP ZA VIKEND: Posle više od 200 godina na nebu će se dogoditi posebna magija | Astrologija\nHOROSKOP ZA VIKEND: Posle više od 200 godina na nebu će se dogoditi posebna magija 0 Podeli PODELI TWEET POŠALJI E-MAIL\n18.12.2020. / 16:53\nHoroskop za vikend od 18. do 21. decembra 2020. godine!\nKada on nekoga nagradi onda je to nagrada koja je zaslužena i koja će vam promeniti život iz temelja. Nagrada može biti kroz napredovanje u karijeri, postavljanju čvrstih temelja za novi početak, otpočinjanje novog biznisa, nalaženje prave karmičke ljubavi ili srodne duše… Znaci Vaga, Blizanac i Strelac će imati skladne aspekte od Saturna i to je mnogo lakše i srećnije za njih. Ali bez obzira na to i oni će biti pod njegovim budnim okom! Mnogi ljudi rođeni u tim znacima će odahnuti i verovatno doživeti mnogobrojne uspehe tokom naredne godine, ali ne treba da zbog toga postanu uobraženi i puni sebe, jer to onda može da ih liši njegove zaštite.\nJupiter u znaku Vodolija od 19. decembra ima mnogo bolje dostojanstvo nego u znaku Jarca. Ukazuje na vreme kada ćemo se više baviti naukom, tehnologijom i putovanjima. Krenućemo opet da putujemo i to će pokrenuti svaki oblik saobraćaja, ali najviše vazdušnog. Naglašeno je buđenje svesti o potrebama drugih ljudi oko nas. Budi se empatija prema ljudima koji su ugroženi.\nOvu promenu će takođe najviše osetiti ljudi rođeni u znaku Vodolija. Vodolije rođene u prvoj dekadi ovog znaka će imati mnogo više sreće naredne godine, jer će ih čuvati Jupiter. On će takođe praviti trigon prema znacima Vaga, Blizanac i sekstil prema Strelcu. Ovim znacima dolazi vreme većeg prosperiteta i sreće. Prema Biku, Lavu i Škorpionu, Jupiter će formirati kvadrate i opoziciju, isto kao što će to raditi i Saturn u naredne 2,5 godine.\nOvim znacima se tako sprema ispit iz oblasti poverenja u unutrašnje snage ličnosti i poverenja u druge ljude sa kojima su okruženi. Zato svi ljudi rođeni u ovim znacima ili podznacima treba da podignu svoju svest na viši nivo, jer sa visine imamo uvek širi pogled i sve stvari i okolina izgledaju drugačije. Sa visine svaki problem izgleda mali i nebitan. Sa visine imamo duboko razumevanje da sve stvari u našem životu rade za naše dobro!


Poseta delegacije Istorijskog muzeja holokausta „Jad Vašem“ iz Izraela Vojnom arhivu24. januar 2017. Delegacija Istorijskog muzeja holokausta „Jad Vašem“ iz Izraela u sastavu Sara Pećanac, direktorka Odeljenja za konzervaciju i digitalizaciju i Maša Jonin, šef Odseka za arhivsku nabavku, posetila je Vojni arhiv u periodu od 23. do 26. Januara 2017. godine, radi razgovora o implementaciji međunarodnog sporazuma sklopljenog u januaru 2016. godine. Direktorka Instituta za strategijska istraživanja, dr Jovanka Šaranović, je zajedno sa pripadnicima Vojnog arhiva i članovima delegacije Istorijskog muzeja holokausta "Jad Vašem", dana 24.01.2017. godine, u prostorijama Vojnog arhiva, održala inicijalni sastanak na kome su započeti razgovori o implementaciji međunarodnog sporazuma dve institucije. Razgovorima su prisustvovali gospođa Alona Fišer Kam, ambasadorka Izraela u Republici Srbiji i pukovnik Harel Tagar, izaslanik odbrane Izraela u Rimu, sa akreditivima za Srbiju. Direktorka Šaranović je upoznala delegaciju Izraela sa radom i projektima ISI i Vojnog arhiva i predložila proširenje saradnje sa polja arhivistike na polje naučne delatnosti. Tokom inicijalnog razgovora precizirani su detalji implementacije sporazuma. Direktorka Instituta dr Jovanka Šaranović, pomoćnik direktora Vojnog arhiva, potpukovnik Duško Milojević i pripadnici Vojnog arhiva prisustvovali su 24.01.2017. godine svečanoj večeri u Rezidenciji ambasade Izraela. Njena ekselencija ambasadorka Izraela Alona Fišer Kam, zahvalila se predstavnicima Ministarstva odbrane na započetoj saradnji i iznela pozitivne utiske o poseti Vojnom arhivu. Gospođa Sara Pećanac obavestila je prisutne o aspektima saradnje dve institucije i iznela nadu u uspešnu implementaciju sporazuma.\nPromocija knjige potpukovnika dr Miljana Milkića - „Verska služba u srpskoj vojsci u Prvom svetskom ratu” 05. decembar 2016. U Domu Vojske Srbije u Beogradu 5. decembra 2016. godine promovisana je knjiga „Verska služba u srpskoj vojsci u Prvom svetskom ratu” potpukovnika dr Miljana Milkića, naučnog saradnika u Institutu za strategijska istraživanja.\nKako je istakao direktor Medija centra „Odbrana“ pukovnik Stevica Karapanxin, reč je o još jednom delu u opusu izdavačke delatnosti te kuće u okviru obeležavanja jubileja stogodišnjice od početka Velikog rata, a koje baca novo svetlo na manje poznate detalje vojničke tradicije ratnika sa ovih prostora. Kada smo se pripremali za vraćanje verske službe u Vojsku Srbije, potpukovnik Milkić bio nam je dragocen saradnik. On je pretraživao arhive i iz njih izvlačio do tada potpuno zaboravljene podatke o ovoj službi. Jedna od stvari koja je održala srpskog vojnika u vreme Prvog svetskog rata bila je upravo njegova vera – istakao je pukovnik Karapanxin.\nUrednica knjige Mirjane Sandić rekla je da je knjiga nastala kao rezultat dugogodišnjeg istraživačkog rada potpukovnika Milkića, u kome je u prvom delu predstavljen način organizovanja verske službe u periodu Prvog svetskog rata, a drugi deo je posvećen ratnim biografijama 248 sveštenika koji su bili na službi u srpskoj vojsci u periodu od 1914. do 1918. godine. Prema njenim rečima, uloga vojnih sveštenika u Prvom svetskom ratu bila je veća od propisane jer je vojska bila van granica Srbije, pa je podizanje morala bilo i naročito važno. Recenzent knjige, dr Milić Milićević, naučni saradnik u Istorijskom institutu, ukazao je na naučni značaj knjige i naveo da ovo delo izdvaja personalizovani pristup istoriji, čime se razbijaju narativni klišei koji su bili zastupljeni u delima vojne tematike.\nRecenzent dr Danilo Šarenac, naučni saradnik u Institutu za savremenu istoriju, istakao je da se knjiga koja je danas promovisana u domenu dometa naučne misli u mnogome razlikuje od mnogih izdanja koja su posvećena jubileju stogodišnjice Velikog rata, a u ovom slučaju se još jednom pokazalo da su istoričar i vojnik dobitna kombinacija kada je reč o istraživanju tako specifičnih segmenata naše istorije.\nIstoričar dr Aleksandar Životić, docent na Filozofskom fakultetu u Beogradu i još jedan od recenzenata knjige, posebno je ukazao na značaj koji delo potpukovnika Milkića ima u našoj istoriografiji, jer su se dosadašnja istraživanja u najvećoj meri odnosila na operacije srpske vojske u Velikom ratu, a manje na njeno samo funkcionisanje. On je, takođe, dodao da je reč o knjizi koja je zasnovana na fundamentalnom istraživanju, koja pruža odgovore na niz važnih pitanja u vezi sa mestom i ulogom sveštenstva u vojsci na ovim prostorima u tom važnom istorijskom razdoblju.\nKako je sam autor istakao, namera mu je bila da u okviru svog istraživačkog rada, na sveobuhvatan način, predstavi arhivske podatke i zakonsku regulativu o uvođenju i funkcionisanju verske službe u srpskoj vojsci. Poseta delegacije Savezne Republike Nemačke Institutu za strategijska istraživanja23. novembar 2016. Direktorka Instituta za strategijska istraživanja dr Jovanka Šaranović primila je delegaciju Savezne Republike Nemačke koju su činili, gospodin Peter Drajst, načelnik Pravne uprave MO SR Nemačke i gospodin Tomas Gelen, pravni savetnik. Delegacija je bila u trodnevnoj poseti Pravnoj upravi Sekretarijata ministarstva od 21.11. do 24.11.2016. godine.\nDirektorka je goste upoznala sa delokrugom rada Instituta, pozicioniranošću ove naučne ustanove u sistemu odbrane, organizacijom, namenom, zadacima, najnovijim rezultatima ali i planovima za budućnost. Navela je trenutne projekte na kojima Institut radi: „Identifikovanje asimetričnih formi ugrožavanja bezbednosti“, „Hibridno ratovanje-iskustva i perspektive“, „Adaptacija u kontekstu radnog i operativnog stresa-psihosocijalni rizici i resursi“, „Istorija srpske i jugoslovenske vojske u XIX i XX veku“. Takođe, sa pozicije rodne savetnice ministra odbrane, iznela je podatke o procentualnoj zastupljenosti žena u sistemu odbrane po kategorijama kadra: oficiri, podoficiri, profesionalni vojnici, civilna lica, njihovoj zastupljenosti na rukovodećim/komandnim dužnostima, učešću u strukturi činova žena u Vojsci Srbije, praksi školovanja devojaka na Vojnoj akademiji i medicinkom fakultetu VMA.\nIznela je želju da Institut proširi, već postojeću saradnju u oblasti vojne istorije, na druge segmente delokruga rada Instituta sa srodnom ustanovom u MO SR Nemačke-Centrom za vojnoistorijske i društvene nauke Bundesfera, kojim rukovodi direktor Hans-Hubertus Mak. Razgovorima su prisustvovali gospođa Ljiljana Mirić Stanković, načelnica Pravne uprave SMO i dr Stanislav Stojanović, načelnik Odeljenja za strategijske analize i bezbednosne integracije u Institutu.


Ocene za korisnika Daniel Senti\nSubotica Član od: 14.10.2011 Ocenite\nPlazma sekač PPS 40 B2\nUređaj za povećanje penisa, Proextender\nMiktroTik RB 951-2n\nSve an najvisem nivo.\n8 GB G.SKILL ram memorije DDR3 sa hladnjacima\nSve najbolje ocene za prodavca\nOdlična saradnja. , sve po dogovoru, moje iskrene preporuke!


Partija rada - Kominike br. 11\nKominike br. 11\nEskalacija sukoba na Kosovu još jedna je potvrda da su nacionalizam i nacionalisti zlo koje nanosi patnju i stradanje ne samo tuđeg naroda, već su prepreka i za sopstveni narod da dođe do svoje slobode i prosperiteta. Albanski narod na Kosovu je, posle stradanja koje trpeo od režima u Beogradu, došao u priliku da se u potpunosti oslobodi od vlasti Beograda. Međutim, to oslobođenje ne može da se postigne kroz sukobe sa srpskim narodom koji živi na Kosovu, već prvenstveno nastojanjem da se zajednički sa srpkim narodom izgradi slobodno i prosperitetno Kosovo.\nPolitika Beograda, bez obzira ko se nalazio na vlasti, imala je i ima krajnje reakcionarni i kolonijalni odnos prema Kosovu, koje tretira kao svoju provinciju kojom se upravlja iz Beograda i gde se Albanci doživljavaju kao neprijateljski narod i narod drugog reda. I posle ulaska NATO snaga na Kosovo, režim u Beogradu je nastajao da pitanje nezavisnosti Kosova odlaže što duže i da koristi suprotnosti među imperijalistima kako bi vremenom Kosovo povratio pod svoju upravu. Preko svojih emisara u kosovskom parlamentu, dejstvom tajne službe, sprečavanjem stvaranja jedinstvenog grada Kosovske Mitrovice, i zalaganjem za kantonizaciju Kosova, Beograd u stvari pokušava da spreči da Kosovo postane nezavisno.\nAlbanski pokret je, posle odricanja od ideološke osnove na kojoj je iznikao, i posle primoranosti da zatraži pomoć od NATO snaga, svoju »slobodu« skupo platio, zamenjujući čizmu Beograda čizmom imperijalista. Albanski pokret se nalazi na prekretnici, na kojoj progresivne snage u njemu svoju borbu moraju podići na viši nivo, ili će završiti kao i velikosrpski nacionalisti, odnosno kao šovinisti i sluge imperijalista.\nSrpski narod na Kosovu doveden je u situaciju da je izložen neprijateljstvu albanskog naroda. Ovo nije samo nasleđe istorijske prošlosti, u kojoj je srpski narod na Kosovu bio u službi kolonijalne politike Beograda prema Kosovu, već i posledica nepostojanja progresivnih snaga u srpskom narodu na Kosovu koje bi izgradile drugačiji odnos prema albanskom narodu i svojoj ulozi u stvaranju slobodnog i demokratskog Kosova. Srpski narod na Kosovu predvode reakcionarne snage sa pozicija velikosrpskog nacionalizma i u službi su vlasti iz Beograda. Pred srpskim narodom na Kosovu stoji istorijski zadatak da odbaci kolonijalnu politiku Srbije prema Kosovu i porazi one snage na Kosovu koje služe reakcionarnim režimima u Beogradu. Za ovu istorijsku ulogu srpkog naroda na Kosovu neophodna je puna pomoć progeresivnih snaga u albanskom pokretu.\nU sadašnjem momentu režim u Beogradu događaje na Kosovu koristi da bi učvrstio unitaristički projekat, mobilisao narod na jedinstvenoj »patriotskoj« platformi i još više se dodvorio imperijalistima, potvrđujući se kao njihov verni saveznik.\nSAD neće dozvoliti da izgube vodeću ulogu u kreiranju politike na Balkanu, pa će preko uključivanja Srbije i Crne Gore u službu NATO-a onemogućiti da Beograd izmakne kontroli i padne pod uticaj Rusije, ili da Evropska Unija ugrozi uticaj SAD na Balkanu. Istovremeno će SAD nastojati da i dalje kontrolišu albanski pokret radi ostvarivanja svojih širih ciljeva, i težiće da u njemu potisnu svaku pojavu antiameričkog militantnog islamizma, ili revolucionarnog internacionalizma.\nTrenutni sukobi na Kosovu su, pored štete koju su naneli borbi albanskog naroda, pokazali i da režim u Beogradu posle pretrpljenog poraza ponovo intenzivira svoje aspiracije u odnosu na Kosovo, da dolazi do podela u albanskom pokretu, i da sve više izbijaju suprotnosti između albanskog pokreta i snaga imperijalista na Kosovu.\nPartija rada se zalaže da Kosovo pripada onim narodima koji na njemu žive. Partija rada se zalaže da ti narodi dođu do svoje slobode. To znači da borba protiv politike Beograda mora prerasti u borbu protiv prisustva imperijalista na Balkanu i protiv samih albanskih kapitalista na Kosovu. Za taj istorijski zadatak je potrebno da progresivni deo albanskog pokreta gradi spone sa srpskim narodom na Kosovu. I ne samo na Kosovu, već sa narodima celog Balkana.\nZa zajedničku borbu protiv imperijalista i i njihovih sluga na Balkanu!


16. 06. 2011. u 19:15 40 komentara 16 prikaza


Braća Teofilović i Miroslav Tadić 17. januara u Kolarcu | DuB\nNaslovna » Izlasci » Muzika » Koncerti » Braća Teofilović i Miroslav Tadić 17. januara u Kolarcu\nNeko drugi 13. decembar 2012. Koncerti Postavite komentar\nJedinstveni izvođači drevne srpske i balkanske vokalne muzike, braća Teofilović, zajedno sa „srpskim Raj Kuderom“, gitaristom Miroslavom Tadićem, održaće koncert u velikoj dvorani Kolarčeve zadužbine (Studentski trg 5), 17. januara od 20.00, u organizaciji My Way koncertne agencije. Ulaznice se mogu nabaviti na blagajni Kolarca od 14. decembra po cenama od 1.600 i 1.900 dinara.\nNa repertoaru će se naći brojne izvorne pesme po kojima su Ratko i Radiša Teofilović stekli svetsku slavu, kao i repertoar sa novog albuma „Vidarica“ koji je snimljen zajedno sa gitaristom Miroslavom Tadićem. Na albumu se nalazi četrnaest obrada narodnih pesama sa područja uže Srbije i Kosova, Bosne, Dalmacije i Makedonije, koje čine uzbudljivu muzičko-poetsku priču i zabeležene su tokom samo dve sesije snimanja u Los Anđelesu marta 2011. Tonski inženjer „Kronos Kvarteta“, Skot Frejžer, radio je na ovom albumu, a većina numera snimljena je iz prvog pokušaja, što obezbeđuje utisak ekskluzivnosti, koji će se preneti i na koncertni nastup u Kolarčevoj zadužbini.\nBraća Teofilović održali su veliki broj koncerata u mnogobrojnim gradovima širom sveta, od Francuske, Nemačke, Italije, Austrije, Švajcarske, preko Rumunije, Mađarske, Poljske, pa do Japana i Kanade. Mnoge od pesama koje izvode braća Teofilović bile su skrivene duboko u kolektivnom pamćenju naroda, mnoge sasvim zaboravljene, ili sačuvane samo u fragmentima. Teofilovići su tragali za njima, pronalazili ih i pevali u izvornom obliku, sa dubokim poštovanjem tradicije.\nTadić je čuven po svom gitarskom umeću nevezanom za muzički žanr (od baroka i klasike do bluza, džeza i roka), a tokom svoje karijere sarađivao je sa brojnim velikanima muzičke scene, među kojima su Plasido Domingo, Hauard Levi, Joahim Kun, Teodosi Spasov, Maria Žoao i drugi. (danubeogradu.rs)\nTagoviaktuelno dub etno kolarac koncerti muzika\nPrethodni „Aida“ 15. decembra na velikom platnu bioskopa „Cineplexx“\nSledeći Čarobna knjiga: Federiko Moća – Želim te


utorak, 15. okt 2019, 22:35\nU emisiji POZORIŠNE AKTUELNOSTI možete slušati osvrt Aleksandra Milosavljevića na predstavu „Istorija nasilja”, koju je prema istoimenom romanu Luja Eduara režirao Tomas Ostermajer u pozorištu Šaubine am Leniner plac u Berlinu, kao i na komad „Juropa” čiji je koreograf Kuduz Onkeku a izvode ga članovi Kompanije Q iz Nigerije. Obe predstave izvedene su na nedavno završenom 53. BITEF-u.\nRoman Luja Eduarda Istorija nasilja pripada danas veoma popularnoj literaturi koja se na vešt način poigrava s aktuelnim društvenim temama i fenomenima, kritički se odnosi prema stereotipima, a to čini na književno uverljiv i u dovoljnoj meri provokativan način. U ovom slučaju globalna popularnost Istorije nasilja zasniva se na priči o mladiću koji na Badnje veče u svoj pariski stan poziva stranca koji ga, nakon burne noći, siluje i opljačka. Roman ima ispovedni karakter, a provokativnost, između ostalog, proizilazi ne samo iz činjenice da autor preispituje predrasude društva kojem pripada, nego i iz podatka da je ovo delo autobiografsko. Kako komentariše Aleksandar Milosljavljević: Ostermajer u inscenaciji ove složene priče primenjuje zanimljiv postupak zasnovan na fragmentarnoj dramaturgiji i fino realizovanim pretapanjima, što priči obezbeđuje dinamičnost. Uloge glavnog junaka i silovatelja igraju dvojica glumaca, a sve ostale likove - sestru, policajca, forenzičare i zdravstveno osoblje izvodi još dvoje aktera. Na taj način su na probu stavljeni ne samo kapaciteti berlinskog glumačkog ansambla, nego je generisana i specifična atmosfera koja, uprkos blještavom scenskom osvetljenju, sugeriše klaustrofobiju zatvorene i nedovoljno provetrene sobe, koju identifikujemo kao metaforu preovladavajućeg stanja svesti u evropskim društvenim zajednicama. Kroz intenzivne sudare - s jedne strane, između glavnog junaka i njegovog noćnog gosta, a s druge, između silovanog momka i njegove sestre, kao predstavnice najuže porodice, odnosno reprezentanata nekih od stubova društva, što policija i zdravstveni radnici svakako jesu - postepeno nastaje šira slika suštinski konzervativnog društva, nesposobnog da se oslobodi predrasuda, štaviše, sklonog da u tim predrasudama uživa kao u svojevrsnoj civilizacijskoj privilegiji".\nNigerijska predstava Yuropa koreografa Kuduza Onikekua bavi se sudbinom izbeglica, ali ovaj gorući problem savremenog sveta sagledava iz, za nas Evroljane, neobičnog ugla - iz perspektive nevoljnika koji iz rodne Afrike kreću put Evrope u nadi da će izbeći patnje na koje su osuđeni u svojoj domovini, a verujući da će na konačnom odredištu pronaći spas u stvarnosti koja sebe doživljava kao vrhunski domet određenog civilizacijskog razvoja i u svetu koji se deklariše kao otvoren za sve kulture, rase i nacionalne tradicije. Rezultat koji nam kroz ples i muziku, kroz uzvike i urlike, kroz katkad ekstatični ritam i mahnitu igru, nudi troje izvođača i jedan muzičar, ukazuje na bolnu istinu da su nade i ovih izbeglica izneverene, a sudari njihovih žudnji i bezosećajne stvarnosti u ovoj predstavi dobijaju konkretnu i veoma bolnu dimenziju, zaključuje Milosavljević.\nDžez – Kvartet Noise of Our Time\nBetoven i rivali


marševi i skupovi na 1000 lokacija širom irana\nProtesti u blizini stare ambasade SAD u Teheranu, Foto: Reuters/Wana\nHiljade Iranaca uzivikivale su juče „Smrt Americi” u blizini stare američke ambasade, na 40. godišnjicu zaposijedanja misije, a načelnik generalštaba iranske vojske je SAD uporedio sa otrovnim škorpionom koji želi da naudi Iranu.\nOdržani su marševi i skupovi na 1000 lokacija širom Irana, a paljene su zastave SAD, Izraela, kao i lutke sa likom predsjednika Donalda Trampa.\n„Naša borba sa Amerikom je oko naše nezavisnosti, ne želimo da pokleknemo pred nasilništvom, da odustanemo od naših uvjerenja i naše religije”, kazao je načelnik generalštaba general-major Abdulrahim Musavi u govoru ispred bivše ambasade. „Oni (Amerikanci) će nastaviti sa svojim neprijateljstvom, poput otrovnog škorpiona u čijoj je prirodi da ubode i ne može prestati dok ga ne zgazite”, kazao je Musavi.\nBijela kuća je saopštila da poslije četiri decenije iranski vjerski vladari nastavljaju da „koriste nevine civile kao pione u svojim propalim spoljnopolitičkim odnosima”, navela je u saopštenju portparolka Stefani Grišam. „Dok Iran ne promijeni neprijateljske postupke, nastavićemo sa parališućim sankcijama”, navela je ona.\nIranski vrhovni lider, ajatolah Ali Hamnei, koji ima posljednju riječ u državnim pitanjima, u nedjelju je obnovio zabranu na pregovore sa SAD, opisujući dvije zemlje kao nepomirljive neprijatelje. „Oni koji vjeruju da će pregovori sa neprijateljem riješiti naše probleme 100 odsto griješe”, kazao je on.\nU međuvremenu, iranski parlament je odobrio mjeru kojom se zahtijeva da u školske udžbenike budu uključeni „američki zločini” Poslanici su nakon usvajanja mjere takođe uzvikivali „smrt Americi”.\nUz isti povik tvrodlinijaški iranski studenti su 4. novembra 1979. godine, nakon Islamske revolucije, upali u ambasadu nazivajući je „špijunskom jazbinom” i 52 Amerikanca držali kao taoce 444 dana.\nZaposijedanje američke ambasade u Teheranu je bio međunarodni skandal, jer ni u vrijeme Drugog svjetskog rata nije se desilo da zemlja domaćin napadne diplomatsku misiju neke zemlje i ljude u njoj izloži agresiji.\nVladari u Iranu su, kako piše „Dojče vele”, očigledno htjeli da svjetskoj javnosti nedvosmisleno pokažu da se u njihovoj zemlji s pobjedom Islamske revolucije 11. februara 1979. godine i zbacivanjem šaha dogodilo više od uobičajene promjene vlasti. U njihovim očima je počelo novo doba. Prvi put u istoriji uspostavljena je Islamska republika pod vođstvom šiitskog sveštenstva, za koju se na referendumu 1. aprila 1979. izjasnilo više od 90 odsto stanovništva.\nIranski studenti sa američkim taocem 1979(Foto: AP)\nDvije države, koje su decenijama blisko sarađivale, od tada su neprijatelji.\nNakon relativnog smirivanja odnosi su, podsjeća Rojters, pogoršani u zadnjih godinu dana nakon što se Tramp povukao iz nuklearnog sporazuma koji su 2015. postigli Teheran i svjetske sile i u okviru kojeg je Iran prihvatio da ograniči nuklearni program u zamjenu za ukidanje sankcija.\nSAD su u međuvremenu ponovo uvele sankcije u cilju blokiranja iranskog izvoza nafte, navodeći da na taj način žele da primoraju Teheran da pregovara o sveobuhvatnijem sporazumu.\nIran je ostavio prostora za diplomatiju, navodeći da su pregovori mogući ukoliko se SAD vrate nuklearnom sporazumu i ukinu sve sankcije.\nAli HamneiStefani GrišamAbdulrahim MusaviDonald TrampSADIran\n19.04. 21:44 h\t20\t15134\n19.04. 11:28 h\t9032\n19.04. 12:43 h\t7815


Deseta međunarodna konferencija Evropskih energetskih menadžera – Privredna Komora Srbije\n07 октобра 2020 / Published in Aktuelnosti\nS obzirom na okolnosti izazvane Covid pandemijom, Deseta EuremNext konferencija Evropskih menadzera za energiju, virtuelno je održana 30. septembra. S obzirom da je planirano da se održi u Atini, grčki partneri su preuzeli organizaciju dvodnevne online Konferencije, koja je svakako predstavljala jednu od glavnih aktivnosti na projektu EuremNext čiji je cilj uspostavljanje mreže programa obuke za energetske menadžere u šest dodatnih zemalja. Obuka kroz praktične projekte nudi primenu energije i mere efikasnosti i kao takva savršena je priprema za uvod u upravljanje sistemima energije.\nOrganizator konferencije po prvi put bila je Nemačka helenska industrijska i trgovinska komora u Grčkoj. Više od 400 registrovanih učesnika iz 34 zemlje širom sveta, posebno iz Evropske unije, želeli su da podele i prošire svoje znanje iz obnovljivih izvora energije i oblasti energetske efikasnosti.\nKonferencija je istovremeno emitovana na tri jezika, a prvi konferencijski dan započeo je uvodnim govorima profesora Athanasios Kelemisa (generalnog direktora Nemačko- grčke trgovinske i industrijske komore, Solun, Grčka) i dr Spyros Economou-a (predsednika i generalnog direktora Centra za obnovlјive izvore energije i štednju, Atina).\nPrisutnima se na početku obratio dr Robert Schmidt, predsednik Upravnog odbora EUREM-a i šef odelјenja za inovacije i zaštitu životne sredine Odelјenja pri Nirnberškoj trgovinsko-industrijskoj komori, Nemačka). Naglasio je da je jedinstveni koncept treninga razvijen u poslednje dve decenije. Više od 6.000 evropskih energetika u više od 30 zemalјa uspešno su prošli obuku uz podršku 70 organizatora i 800 trenera širom sveta. Prema njegovim rečima, upravo iz tog razloga, obuka evoluira i unapredjuje se iz dana u dan.\nCilј konferencije bio je da se okupe vodeći stručnjaci, iskusni poznavaoci teme, alumnisti EUREM-ovih obuka i zainteresovane strane kako bi razmenili ideje o primeni novih projekata uštede energije, a takođe šireći svetsku mrežu.\nKonferencija je bila strukturirana u pet radionica sa temama poput: upravlјanje energijom i energetskom revizijom, obnovlјivi izvori u poslu, klimatizacija i hlađenje vazduha, komprimovani vazduh, digitalizacija i energija.\nUkupno 15 različitih projekata predstavili su govornici iz 10 zemalјa, što ne samo je učesnicima pružio intenzivan praktični uvid u razne industrije, već I pregled iz perspektive energetskog revizora.\nFokus je bio na stvarnim pozicijama na terenu podržanim od već implementiranih projekata poput sobe za optimizaciju rashladnog sistema, ugradnje fotonaponske elektrane, LED aplikacije, uloga komprimovanog vazduha u proizvodnji hrane i novi trendovi u tehnologiji CO2.\nAlexandra Sdoukou (generalni sekretar za energetiku i prirodne resurse grčkog Ministarstva za životnu sredinu i energiju, Atina) i dr Vincent Berrutto (šef energetske jedinice, izvršni direktor Agencije za mala i srednja preduzeća (EASME), Evropska komisija, Brisel) izvestili su prisutne o sporazumu „Evropa u eri novog zelenog dogovora“, a glavni dogadjaj Konferencije je bila ceremonija dodele nagrada EUREM-a koju je održao Stefan Schmidt.\nDodelјene su EUREMnekt nagrade EnergyManagers u Albaniji, Bosni i Hercegovini, Estoniji, Letoniji i Srbiji. Deveti put međunarodna nagrada EUREM dodelјena je najbolјem projektu uštede energije od 15 zemalјa za velika (Anida Kusur, Slovenija), srednja (Maria Elena Hernandez Narza, Čile) i mala preduzeća (Tonis Kruzmann, Estonija).\nDrugi dan konferencije okončan je završnim govorom dr Stephan Schwarzer-a (zamenika predsednika EUREM Providers Consortium, Beč, Austrija) sa želјom da se učesnici sledeće Konferencije, čije je on organizator, okupe uživo u Beču.\nViše informacija o aktuelnim aktivnostima na projektu EuremNext pogledajte na sledećem linku https://www.energymanager.eu/files/2020/10/Project-newsletter-EUREMnext-_News-3.pdf


Košarkaški klub Beko dočekuje Deda Mraza - www.lobi-info.rs\nBojan K. 26. decembra 2013., 13:12 4.2k Views 1 Komentar\nKošarkaški klub Beko iz Koteža na radost i sreću brojinih mališana košarkaša, organizuje manifestaciju „Dolazi Deda Mraz u naš klub“. Manifestacija će početi u 12 časova kada će Deda Mraz pokazati svoje košarkaško umeće na terenu i podelite minibasketašima paketiće.\nManifestacija se nastavlja mečevima koji će se odigrati u 13 časova, mlađi pioniri igraju između sebe i u 14h, kada selekcija kluba će odigrati zanimljivi meč. U pitanju su ozbiljni protivnici, iskusni igrači tako da meč će biti nesvakidašnji, pun iznenađenja i košarkaškog umeća.\nDanas klub broji oko 160 najmlađih članova koji treniraju u osnovim školama na levoj obali Dunava, u Borči, Kotežu, Krnjači i Ovči. Brojni su događaji koji su košarkaški klub Beko učinili uspešnim, ponosnim i najpoznatijim u našem kraju. Među njima jesu plasman u Prvu B ligu, mnoge akcije, festivali, kampovi za mališane, međunarodna takmičenja i mnogi drugi događaji.\nImamo čast da Vas pozovemo da prisustvujete i uveličate nesvakidašnji događaj u Sportskom centru Kovilovo. Dođite da našim najmlađim igračima pružimo podršku i uverimo se u stručno umeće Košarkaškog kluba Beko.\nPrethodna objava Otrovni smog guši centar Beograda ali ne i levu obalu\nSledeća objava Ministar nauke Tomislav Jovanović u poseti škole „Rade Drainac“ u Borči\n27. decembra 2013. at 16:14 Copy Link of a Comment\njel deda nmraz marko filipovic koordinator?


Foto: Arhiva/Ilustracija | Sud BiH oslobodio srpske policajce optužbi za Srebrenicu\nN.N. 29.11.2021 12:36\nSARAJEVO/BEOGRAD - Sud Bosne i Hercegovine oslobodio je petoricu bivših policijskih rukovodilaca optužbi za Srebrenicu.\n"Tužilaštvo nije dokazalo prisutstvo namjere optuženih za istrebljenje", kazala je predsjedavajuća Vijeća Minka Kreho, dodajući da prisutstvo policije na određenim lokacijama nije bilo dovoljno za osuđujuću presudu.\nPredsjedavajuća Vijeća je kazala da nije sporno da je "u Srebrenici počinjen genocid, ali da je nakon okončanja postupka Sud ostao u sumnji u vezi sa odgovornošću optuženih".\n"Samo navođenje njegovih kontakata sa visokopozicioniranim zvaničnicima civilne, vojne i policijske vlasti nije dovoljna činjenica za ovo Vijeće“, kazala je Kreho, a prenosi BIRN.


Gelenderi od kovanog gvozdja - Kovano Gvozdje Kolacek\nGelender je šina koja je dizajnirana da bude uhvacen za ruku kako bi se obezbedila stabilnost ili podrška. Gelenderi se obicno koriste na uzlaznom ili silaznom stepeništu i pokretne stepenice u cilju sprecavanja štetnih padova . Ostale aplikacije ukljucuju sanitarnu ogradu – koja pomaže da se spreci pad na klizavim i vlažnim podovima. Gelenderi se uglavnom pricvršcuju za pod ili se montiraju direktno na zidove .\nStepenice ne moraju samo sluziti svojoj svrsi. One mogu biti i dekorativnog karaktera i dodati toplinu i lepotu u vasem domu. Pravi odabir gelendera za vaše stepenice, čini pola posla u ulepšavanju vašeg doma. Takođe gelenderi se mogu praviti i na stepenicama u dvorištu sa istim elementima kao što je kapija ili ograda za terasu. Takođe gelenderi mogu imati drvene rukohvate od bilo koje vrste drveta. što može izgledati veoma bogato. Ukoliko imate malo prostora za stepenice, stepenice možemo napraviti od kovanog gvozdja sa elementima koji bi se uklopili u vaš dom. Gelenderi od kovanog gvozdja svoju primenu našli su u davnom 18 veku. Kuće su pocele da se zidaju sa velikim holovima u kojima je bilo velicanstveno stepenište, sa gelenderima i ogradama od kovanog gvozdja. Uglavnom su preovladavali gelenderi crne boje sa zlatnim ukrasima ili su jednostavno bili patinirani zlatnom bojom. Gelenderi su uglavnom bili ukrašeni cvetnim dezenima, svi završeci bili su ukrašeni ružama ili listovima. Kasnije su na gelendere dodati drveni rukohvati od raznih vrsta drveta. Što je bogatije bilo ukrašeno stepenište to je više dolazila do izražaja aristokratska moc porodice.


Ana Avramov predstavila novi video i najavljuje mini turneju u martu | Balkanrock.com\nNaslovnaVestiVesti iz regionaAna Avramov predstavila novi video i najavljuje mini turneju u martu\nAna Avramov predstavila novi video i najavljuje mini turneju u martu\nMlada umetnica-muzičarka-spisateljica iz Zrenjanina, Ana Avramov, objavila je novi lo-fi fan video za neobjavljenu pesmu „The Same“, koja najavljuje nove martovske koncerte. Ana stiže 15. marta u Niš, 22. marta je u Beogradu dok je u Pančevu 29. marta.\nAna Avramov je u novembru 2018. objavila svoj EP album „Open Heart“ za izdavačku kuću Kontra, a album je dobio najviše ocene kritike regiona i bio uvršten u većinu regionalnih muzičkih listi i prikaza. EP možete preslušati na linku https://fanlink.to/AnaAvramovOpenHeart\nPre svog solo rada, Ana je bila frontmen i gitarista indie-alternativnog benda In Absentias, a nastupala je po najznačajnijim festivalima regiona (MENT festival, Exit, Festival Uličnih Svirača, Devet, Indirekt Showcase Festival, Bez Buke..) Pored Ane, bend čine još i Todor Živković (bas) gitara i Nebojsa Durmanović (bubnjevi).


RTV zove Tončeva: Ne razumemo se, mnogo se ne razumemo | VRANJENEWS\nRTV zove Tončeva: Ne razumemo se, mnogo se ne razumemo\nU svetlu događaja na relaciji Tončev - Dačić - Vučić, redakcija lokalne Radio televizije Vranje (RTV) već dva dana javlja na televiziji, radiju i svom portalu da novinari te redakcije "bezuspešno pokušavaju da kontaktiraju lidera SPS-a u Surdulici Novicu Tončeva".\nU četvrtak se, nakon, eto, nekakvih bogznakako upornih poziva, Tončev javio na telefon.\nNovnari RTV-a, navodi se, najpre su ga priupitali da prokomentariše dopis meštana sela Masurica koji, navodno, "tvrde da su na svojoj koži osetili njegovu osvetu samo zato što su (na proteklim lokalnim izborima, p.a) glasali za SNS".\nPitan je Tončev i da li je "naložio da se zatrpaju kanalizacione šahte u selu Masurica".\n- Stvarno ne razumem to i nemam nikakve veze sa tim.\nMožete da pozovete predsednika Mesne zajednice koji vodi tamo radove i radovi se nastavljaju u Masurici.\nTo stvarno ne razumem.\nDa mi zatrpavamo šahte i ostalo, ne razumem - rekao je Novica Tončev novinaru RTV-a.\nNa pitanje da je "u vreme protesta u Beogradu", navodno, najavljivao da će više hiljada socijalista juga Srbije izvesti da blokiraju autoput prema Makedoniji, uz novinarsku opasku "da se Ivica Dačić ogradio od ovog stava i pozvao Tončeva da odustane od te ideje, a pogotovu realizacije", Tončev je upitan "odustaje li od te ideje".\n- Koja ideja kad mi nismo rekli da ćemo da blokiramo autoput, nego uslovno, ne samo autoput, nego ćemo da reagujemo na takve poteze, to ne razumem zbog čega da se neko ograđuje ili bilo šta - odgovorio je Tončev.\nPrvi surdulički naprednjaki potpredsednik SPS upitan je i da li radi protiv SNS-a te, iz nekog razloga, i da li razmišlja da se kandiduje za mesto predsednika SPS-a?\n- Nemojte, niko ovde ne radi protiv SNS-a.\nMoja izjava nije bila protiv SNS-a, tako da nema veze sa predsednikom, a njega moramo da pitamo šta je mislio - odgovorio Tončev.\nNovinar RTV-a sugerisao je potom Tončevu da "najbliži saradnici, koji podržavaju politiku Tončeva, na svojim Fejsbuk profilima objavljuju tekstove u kojima napadaju državu i predsednika Vučića, eksplicitno podržavaju proteste, blate srpsku policiju i pišu da jedva čekaju da SPS ode u opoziciju kako bi se još žešće i svojski uključili u rušenje ove vlasti".\nPotom je Tončev direktno pitan "da li će podržati Ivicu Dačića i protiv njih preduzeti bilo kakve mere, ili će svoje najbliže saradnike podržati" u pisaniju na Fejsbuku.\n- Ja ne znam ko šta piše i nikome ne mogu da zabranim šta će da piše.\nAko je neko funkcioner, a piše protiv, sigurno ću da ga sankcionišem.\nSigurno nisam protiv predsednika partije (Dačića, p.a) i poštovaću politiku predsednika, a odluke ćemo donositi na organima partije - zaključio je Tončev u kraćem intervjuu za RTV.\nOva medijska kuća objavila je telefonski razgovor sa Tončevim koji možete preslušati ako kliknete OVDE.\nTončev: Stojim iza svakog svog postupka\nTončev nije potvrdio ni demantovao glasine o mogućoj blokadi autoputa


“NISAM SPONZORUŠA, ali ne želim da mi momak radi kao skladištar u `Bingu` za 500 maraka” | Prijedor24.com - Više od informacije!\nPočetna Zanimljivosti “NISAM SPONZORUŠA, ali ne želim da mi momak radi kao skladištar u...\nVelike reakcije javnosti izazvala je objava djevojke iz Sarajeva na `Spottedu`, nakon čega su je mnogi nazvali «sponzorušom».\nOna je odlučila da pokuša objasniti svoje stavove, na ovaj način, između ostalog napisavši…\n– Dužna sam svima objasniti i replicirati na silne komentare kojima sam bila izložena… Jasno sam u svojoj objavi dala do znanja da ne želim prosječnog momka za sebe, a momak koji sa svojih 27 godina radi kao skladištar u `Bingu` (trgovački lanac, op.prir.) je upravo to, prosječan. Kao što je i za svaku normalnu curu, bilo u Sarajevu ili negdje drugo, prosječan i običan. I nije privlačan. Takvi tipovi jedva da su sposobni da se brinu o sebi, a kamoli o nekome drugom, ili eventualno budućoj porodici. Ja studiram medicinu, dajem sve u roku, ambiciozna sam i imam visoke zahtjeve i standarde. Znam da vrijedim i shodno tome, tražim takvog muškarca…\n…Sve ove cure (sramota za ženski rod kakve su mi komentare pisale) su u stvarnosti najveće oportunistice koje na sva zvona pričaju da vjeruju u kokuznu ljubav, da im sve može pružiti neko kome je životna ambicija raditi dovijeka u skladistu, da im je muškarac po mjeri znojavi i pogrbljeni čovjek koji nosa pakete u `Bingu` za sitniš koji je jedva dovoljan da i on sami preživi mjesec.\nSve one tako pričaju kad u virtuelnom svijetu treba osuditi nekoga ko je samo želio biti iskren. A u realnom svijetu, sve ove cure računaju i kalkuliraju ko im je bolja prilika, navečer kad se osame, smišljaju taktiku kako da pronađu nekog sa dobrim pasošem, i sa bijesnom mankinom i dobrim poslom, da mogu da se uvale i obezbjede za čitav svoj život.\nTakve romantične duše sto propagiraju da se može živjeti od lažnih emocija, patetične romantike i uvenulih ruža su najveće sponzoruše i takve uglavnom najbolje prođu u životu – smatra spomenuta djevojka i zaključuje:\n– Nisam vidjela u `Bingu` da za kasom radi neka moćna Instagram manekenka, mahom su to sve cure i žene, koje su obični prosjek. I niko se i ne lakata za te cure, jer nisu nimalo privlačne. I onda se ovdje nađu neke precijenjene Facebook persone koje mi žele dijeliti neke životne lekcije. Zapitajte se, cure, koliko ste licemjerne u svojim komentarima, a svaka od vas želi da ima pored sebe momka koji će joj obezbjediti sve u životu, a na vama je da budete samo lijepe i zavodljive?\nNijedna od vas ne bi da se vozi u golfu dvici i da živi od 500 maraka mjesečno sa mužem koji lomi leđa u skladištu `Binga`?\nZnate u teoriji, sve one padaju na orošene ruže, na svježu romantiku, na dubokoumne stihove Balaševića, na Oliverov sjetni pogled ka morskoj pučini, dok u praksi završe sa ćelavom i debelom sirovinom iz Njemačke, koji vozi bijesnog Audija…


Prijem povodom Dana nezavisnosti Crne Gore, Đukanović poslao telegram - 20.05.2021, Sputnik Srbija\nPrijem povodom Dana nezavisnosti Crne Gore, Đukanović poslao telegram\nPredsednik Vlade Crne Gore Zdravko Krivokapić poručio je da je prioritet Vlade stvaranje države koja je okrenuta građanima i iskazao nadu da će se stvoriti... 20.05.2021, Sputnik Srbija\nKrivokapić je na prijemu poručio da je Vlada do kraja posvećena suprotstavljanju kriminalnim sistemima.„Naša zajednička obaveza je da se izborimo protiv onoga što predstavlja opasnost po državu“, kazao je on.Prioritet Vlade je, kako je poručio, omogućavanje mladima da ostaju u Crnoj Gori.Krivokapić je kazao da je nakon 15 godina od obnavljanja nezavisnosti Crne Gore jedno sigurno – da je od perioda državnosti do konačne promene vlasti obeležen znak jednakosti između nezavisnosti i privatnosti. Kako je naveo, obaveza je države da svakom svom građaninu obezbedi bolju budućnost.„Nezavisnost je morala rezultirati većim zajedništvom, integracijom građana, harmonijom, njegovanjem iskonske vrednosti naših predaka, jasnom vizijom, blagostanjem, primjenom zakona bez selektivnosti, poštovanje suparnika“, kazao je Krivokapić, prenosi RTCG.Istakao je da smo bili zastrašivani potencijalno gorim scenariom.„Sve je bilo bazirano na navodnoj potrebi za očuvanjem nacije“, dodao je premijer.Sutra svi da se radujuPredsednik Skupštine Crne Gore, Aleksa Bečić, istakao je da proslava Dana nezavisnosti ne sme biti ničija privilegija.Naglašavanje nacionalizama i njihovo predstavljanje kao patriotizma, kako je kazao Bečić, podriva nezavisnost i državnost. Pozvao je sve građane, bez izuzetka da se sutra raduju.„Samo jaka Crna Gora je nezavisna Crna Gora, sve ostalo su varijacije“, naglasio je on.Predsednik Crne Gore Milo Đukanović nije bio u prilici da prisustvuje događaju. U telegramu koji je poslao čestitao je Dan nezavisnosti.Pročitajte i:\nvesti, svet, zdravko krivokapić, aleksa bečić, dan nezavisnosti, crna gora, region\n21:53 20.05.2021 (Osveženo: 04:04 26.08.2021)\nPredsednik Vlade Crne Gore Zdravko Krivokapić poručio je da je prioritet Vlade stvaranje države koja je okrenuta građanima i iskazao nadu da će se stvoriti uslovi građanski centar koji će omogućiti budućnost svih građana. Prijem koji povodom Dana nezavisnosti Crne Gore 21. maja održan je večeras u Vili Gorica u Podgorici.\nKrivokapić je na prijemu poručio da je Vlada do kraja posvećena suprotstavljanju kriminalnim sistemima.\n„Naša zajednička obaveza je da se izborimo protiv onoga što predstavlja opasnost po državu“, kazao je on.\nPrioritet Vlade je, kako je poručio, omogućavanje mladima da ostaju u Crnoj Gori.\nKrivokapić je kazao da je nakon 15 godina od obnavljanja nezavisnosti Crne Gore jedno sigurno – da je od perioda državnosti do konačne promene vlasti obeležen znak jednakosti između nezavisnosti i privatnosti. Kako je naveo, obaveza je države da svakom svom građaninu obezbedi bolju budućnost.\n„Nezavisnost je morala rezultirati većim zajedništvom, integracijom građana, harmonijom, njegovanjem iskonske vrednosti naših predaka, jasnom vizijom, blagostanjem, primjenom zakona bez selektivnosti, poštovanje suparnika“, kazao je Krivokapić, prenosi RTCG.\nIstakao je da smo bili zastrašivani potencijalno gorim scenariom.\n„Sve je bilo bazirano na navodnoj potrebi za očuvanjem nacije“, dodao je premijer.\nSutra svi da se raduju\nPredsednik Skupštine Crne Gore, Aleksa Bečić, istakao je da proslava Dana nezavisnosti ne sme biti ničija privilegija.\n„Državu ne čini jedan čovek, jedna grupa ili pola stanovništva, državu čine svi njeni građani, bez obzira na to koju opciju su zaokružili prije 15 godina na referendumu. Crna Gora se voli samo ako se voli cela“, poručio je Bečić.\nNaglašavanje nacionalizama i njihovo predstavljanje kao patriotizma, kako je kazao Bečić, podriva nezavisnost i državnost. Pozvao je sve građane, bez izuzetka da se sutra raduju.\n„Samo jaka Crna Gora je nezavisna Crna Gora, sve ostalo su varijacije“, naglasio je on.\nPredsednik Crne Gore Milo Đukanović nije bio u prilici da prisustvuje događaju. U telegramu koji je poslao čestitao je Dan nezavisnosti.


Bh. kompanija koja stipendira, obučava i odgaja srednjoškolce | BiH | Al Jazeera Balkans\nMS&Wood iz Fojnice stipendirat će svakog učenika koji upiše drvoprerađivačku školu, bez obzira da li će nakon toga raditi u ovoj firmi.\nDirektor kompanije Muhamed Pilav i menadžerica za ljudske resurse Mirsada Softić u radionici za obuku učenika i zaposlenika\nStolice koje su nagrađene na sajmu u Kelnu koštaju i do 500 eura\nDizajnerski namještaj izvozi se u više od 40 zemalja svijeta\nMajstori koji rade na skupoj liniji namještaja imaju primanja znatno veća od 500 eura, kažu u kompaniji\nNamještaj koji se prodaje u IKAE-i\nUčenici i zaposlenici u posjeti Iltaliji i najvećoj fabrici CNC mašina\nEkonomista Sedin Ćeman preselio se sa suprugom iz Sarajeva u Fojnicu kako bi radio u MS&Woodu\nElvedina Merdžanić po zanimanju je kuharica i nije radila nekoliko godina, ali je ipak dobila posao\nMS&Wood je počeo prije pet godina sa 17 radnika, a sada ih ima više od 350\n“Bosna i Hercegovina nema rudnike zlata i dijamanata ili naftu, ali zato ima ljude. Ljudi su naš najvažniji resurs i najveća vrijednost”. Ovim riječima direktor MS&Wooda iz Fojnice slikovito opisuje zašto ova kompanija, koja je prije pet godina počela sa 17 zaposlenih a sada ih ima više od 350, ulaže u svoje radnike, ali i one koji to nisu.\nOdluku da stipendiraju svakog učenika koji upiše drvoprerađivačku školu u Fojnici, bez obzira da li će nakon toga raditi u ovoj kompaniji za proizvodnju namještaja ili negdje drugo, direktor Muhamed Pilav vidi kao potez na koji je najviše ponosan.\n“Svi učenici koji upišu prvi razred imat će stipendiju od 50 KM, s tim što će na početku školske godine dobiti pet stipendija odjednom da mogu kupiti, knjige, pribor, sve što im treba. U drugom razredu dobivat će 70, a u trećem 100 KM. Svi koji završe mogu da biraju da li će da rade ovdje, da li će otvoriti nešto svoje ili će da idu na fakultet. Najbolje ćemo stipendirati da idu na fakultet i na doktorat ako to žele”, govori, dok počinje pokazivati proces proizvodnje namještaja u pogonima koji se prostiru na 50.000 metara kvadratnih - od balvana pa do stolice koja košta od 50 pa do 500 eura.\nMS&Wood ne plasira svoje proizvode na tržište BiH, nego izvozi u više od 40 zemalja na svim kontinentima, namještaj radi i za poznatu švedsku IKEA-u, a dobitnik je četiri nagrade za inovativni dizajn na sajmu namještaja u Kelnu, jednom od najpoznatijih na svijetu.\nOve godine proizvest će pola miliona komada namještaja, a plan je, kaže Pilav, da u narednih pet godina proizvodnju povećaju pet puta, zamijene 90 posto mašina te zaposle - 1.000 radnika.\nSoftić i Pilav u radionici gdje obuke prolaze učenici i zaposleniciAl Jazeera\n“Od stolara pa do doktora nauka. IKEA nam je najveći kupac, ali mi u budućnosti planiramo da naš skupi dizajnerski program namještaja bude dominantan u procesu proizvodnje. Kod nas je sve sto posto bh. proizvod - i dizajn i majstori i materijal i kutije za pakovanje”, kaže Pilav i pokazuje upakovane gotove proizvode, spremne za izvoz u SAD.\n‘Pola djece nije imalo pasoš kada su prvi put išli na sajam’\nMirsada Softić, menadžerica ljudskih resursa u kompaniji, objašnjava da je upravo tridesetak učenika iz fojničke škole, zajedno sa uposlenicima, u posjeti najboljoj fabrici CNC mašina i robota u Evropi, koja ima 4.000 radnika.\nSa jednom od učenica razgovaramo telefonski. "Vidjeli smo CNC mašine, kako se radi na njima", kaže Lejla, učenica trećeg razreda koja se školuje za tehničara finalne obrade drveta. Nakon toga, kaže, planira upisati Mašinski fakultet u Sarajevu, a vjeruje da će joj obuka u MS&Woodu pomoći u tome.\n"Super je ta obuka, jer u školi samo učimo, a tu praktično radimo."\nUčenici i zaposlenici u Italiji, u najvećoj fabrici CNC mašinaUstupljeno Al Jazeeri\nPilav pokazuje radionicu u kojoj učenici i zaposlenici prolaze obuke, u dijelu koji je nazvan MS&Wood Koledž.\n“To je naš najvažniji dio i ako ćete nas slikati, morate to uraditi ovdje. Tu svi učenici od prvog dana, otkada su upisali školu prije tri godine, dolaze na praksu, praksa je besplatna, a ne obučavamo ih samo da rade, nego ih učimo da budu dobri i pošteni ljudi”, govori Pilav.\nKako objašnjava Softić, ova kompanija učenicima osigurava i da posjete različite sajmove namještaja i opreme u Evrope. Nedavno su bili, dodaje, na sedmici dizajna u Zagrebu, a grupa njih je otišla i u Hannover, na najveći sajam opreme na svijetu.\n“Prvi put kada smo slali djecu u Hannover na sajam, pola ih uopće nije imalo pasoš, a još više smo se šokirali jer petoro njih nije imalo novac da izvadi pasoš. Tako da smo mi to finansirali i dali im džeparac”, kaže Pilav.\nNagrađene stolice na sajmu u Kelnu u prodavnicama u inostranstvo koštaju i do 500 euraAl Jazeera\nUpravo je ova kompanija odgovorna što je ponovo nakon rata pokrenuta drvoperađivačka škola u Fojnici.\n“Na inicijativu MS&Wooda prije tri godine smo krenuli sa prvim poslijeratnim upisom u drvoprerađivačku školu. Da nije bilo njihove inicijative za formiranje odjeljenja te škole ne bi ga ni bilo, jer sa gašenjem Vranice mi smo nakon rata morali da ugasimo tu školu i ta zanimanja, drvni tehničar i stolar, jer nije bilo uslova za praksu”, kaže u telefonskom razgovoru Merima Sijarić, direktorica Srednje mješovite škole Zijah Dizdarević u Fojnici.\n‘Ne zagađujemo ni vodu ni zemlju ni zrak’\nOsnovni koncept fabrike je da ne zagađuje ni vodu ni zemlju ni zrak, kaže direktor Muhamed Pilav, pokazujući na upakovani pelat, koji se pravi od onoga što ostane u procesu proizvodnje.\n“Ništa se ne baca. Kada iz viljuškara iscuri malo ulja, voda ga odnese u separator za ulje, separator odvoji ulje od vode i u rijeku ide čista voda, a ulje preuzima ovlaštena frima, ispumpava ga u cisternu i odnosi na preradu u fabriku za proizvodnju ulja.”\nKako dodaje Pilav, sve boje kojima se lakira namještaj su ekološke, a ne koristi se nikakav materijal koji je nezdrav i zabranjen.\nKako dodaje, u posljednje tri godine uspjeli su upisati četiri odjeljenja sa nekih 80 učenika. Kakav će biti interes djece za upis u ovu školsku godinu, s ozbirom na stipendije, saznat će u ponedjeljak, ali, kaže Sijarić, imaju saznanja da će biti dobar.\n“Planirali smo upis jednog odjeljenja, jer se moramo rukovoditi činjenicom da imamo mali broj učenika koji završavaju osnovnu školu, postoje i druga zanimanja.”\nZbog posla se preselio iz Sarajeva u Fojnicu\nMeđutim, ova kompanija pruža priliku i za ljude drugih zanimanja, te se oni mogu prekvalifikovati ako ne mogu da nađu posao u struci. Na početku je firma to radilai, jer nisu mogli da pronađu kadar koji im je bio potreban.\n“Kada smo počeli ovdje da radimo, nije bilo strojara, nego smo zaposlili fizioterapeute, medicinske sestre, kriminaliste… Onaj ko ne može da nađe posao u svojoj struci, mi mu nudimo besplatnu prekvalifikaciju, kao i svim uposlenicima, jer majstor koji radi dizajnersku stolicu ima platu znatno veću od 1.000 KM. Uposlenici inače imaju plate između 500 i 5.000 KM, sve zavisi od znanja i vještina koje imaju”, kaže Pilav.\nElvedinu Merdžanić zatičemo kako radi na jednoj od mašina. Ona je jedna od 40 posto žena koje rade u kompaniji. Po struci je kuharica i prije toga nije radila dugo godina. Ipak, to nije spriječilo menadžment kompanije da je zaposli i osigura prekvalifikaciju.\nElvedina Merdžanić, po zanimanju kuharica, dobila je posao na mašinama za obradu drvetaAl Jazeera\n“Radim ovdje skoro deset mjeseci. Predala sam molbu i mislila sam da me niko neće pozvati, ali jesu, dali su mi priliku. Učila sam raditi na mašinama, nije mi bilo teško. Čak sam prvo radila na jednoj mašini gdje sam stalno morala pritiskati papučicu pa me je boljela noga. Čim sam im rekla za to, prebacili su me na brusnu liniju”, kaže ova 35-godišnjakinja, dodajući da sada može da osigura svojoj djeci šta im je potrebno.\nEkonomista Sedin Ćeman se sa suprugom preselio iz Sarajeva u Fojnicu radi posla u ovoj kompaniji. Tu je od prvog dana i to je, ističe, shvatio kao svoju životnu priliku.\nSedin Ćeman iz Sarajeva je preselio u Fojnicu Al Jazeera\n“Tu živim četiri godine i direktor sam podružnice. Nikada se ne bih vratio u Sarajevo, ovakva prilika se dobije jednom u životu i to je dobije rijetko ko, pogotovo što sam ja kao mladi ekonomista rastao sa fabrikom”, govori dok sjedimo u kancelarijama na čijim su zidovima fotografije brojnih delegacija koje su posjetile ovu kompaniju - iz Švedske, Kine, Tajvana, Srbije, SAD-a…\nNa stolu su i stručne knjige koje su dobili sa fakulteta iz Beograda, jer planiraju napraviti biblioteku za učenike i radnike.\n“Najviše cijenim znanje kod ljudi i spremnost da uče”, kaže na kraju razgovora Pilav. To je istaknuto i na njegovoj vizit karti na kojoj piše da su ključne vrijednosti kompanije - poštenje, znanje, zalaganje, odgovornost i održivi razvoj..


Kartica, aplikacija i jeftina vožnja kroz Beograd | SC Radar\nFri, 21 Jul 2017 10:45:16 +0000\nKartica, aplikacija i jeftina vožnja kroz Beograd ■Beograd■Društvo■Najnovije■SrbijaApr 4, 20160 comments Poslednjih nekoliko godina smo svedoci velikih promena u dnevnom životu koje su prouzrokovale nove tehnologije i prenosivi uređaji – prvenstveno telefoni i tableti. Pored promena u dnevnom životu, videli smo kako se menja i odnos u poslovanju: mobilne banke su nas rešile beskrajnih redova u ekspoziturama, rezervacija i plaćanje smeštaja na moru je lakše nego ikad, pa i prevoz nam je postao dostupan na jedan klik. Glavni benefit koji imamo od novih tehnologija su velike uštede vremena i novca.\nIako se u Srbiji zbog raznih administrativnih i zakonskih prepreka nove tehnologije sporije “puštaju korenje”, primetno je da ima zadovoljavajućeg pomaka i na tom polju: kompanija Telenor je lansirala mobilnu banku, PayPal se pojavio sa svojim servisom, mladi sve više svoja letovanja planiraju i plaćaju putem Airbnb servisa, a od prošle godine građani Beograda, turisti i gosti iz drugih srpskih gradova mogu da se voze po gradu 30% jeftinije nego kada bi se vozili taksijem.\nIstražujući potrebe građana, beogradska kompanija CAR:GO je prošle godine lansirala mobilnu aplikaciju preko koje možete da poručite vožnju jednim klikom, a sam proces instalacije i pokretanja naloga je vrlo jednostavna, cena prevoza noću čak i do 50% jeftinija od taksija.\nJedna od najvećih inovacija koju je CAR:GO implementirao su plaćanja vožnje jednim klikom putem Telenor banke, mts mobilne mreže i dobro poznatog globalnog PayPal servisa. Dakle, ne morate da razmišljate o tome da li imate dovoljno keša u novčaniku, vozač ne mora da brine o tome da li će imati kusur da vam vrati – ceo proces plaćanja se odvija putem aplikacije, a uvek imate uvid u svoje troškove prevoza.\nS obzirom da ovaj vid plaćanja u Srbiji još uvek nije dominantan, CAR:GO je otišao još jedan korak dalje: uveli su plaćanja i kreditnim karticama iz samo jednog razloga – olakšati upotrebu servisa i pružiti širi izbor kanala kojima možete da platite vožnju. Proces povezivanja kreditne/debitne kartice je takođe jednostavan preko interfejsa aplikacije. Nakon što instalirate aplikaciju potrebno je da podatke svoje kartice uneste samo jednom i sve sledeće vožnje plati karticom. Kada poručite vožnju i kažete vozaču gde želite da stignete, nakon završene vožnje, vozač u svojoj aplikaciji “prekida” vožnju, a vama stiže račun na email. Na osnovu tog računa, sistem automatski skida taj iznos sa kartice i to je ceo proces – poručena vožnja, stizanje na željenu lokaciju, plaćanje.\nTu je još jedna usluga koja je prvenstveno namenjena ljudima koji žele da odu do aerodroma “Nikola Tesla” ili sa aerodroma do grada. Ne morate više da razmišljate da li ćete imati sreće da odmah po sletanju na aerodrom pronađete komforan prevoz do grada, a da cena bude prihvatljiva. Samo što u ovom slučaju rezervišite vozila je potrebno izvršiti jedan dan unapred, a informacije o letu treba mailom da se pošalju u operatvni CAR:GO centar, a vozač može da vas pozove da utvrdite tačnu lokaciju sastanka (glavna vrata, terminal, itd.). Ako imate veći prtljag, tu su i veći automobili. Očekivanu cenu vožnje možete izračunati u samoj aplikaciji.\nAerodrom zakazivanje – http://appcargo.com/en/airport-transfer/\nČesto čujemo kako građani iz unutrašnjosti Srbije imaju neprijatna iskustva sa cenom prevoza koji uzmu na autoboskoj ili železničkoj stanici u Beogradu. U najvećem broju slučajeva ljudi ne znaju kako funkcioniše uslužni prevoz u Beogradu, pa neretko uđu u prvo vozilo na koje naiđu. Tu nastaje problem višestruke naplate za jednu prosečnu vožnju i tu je korisnik usluge bespomoćan. CAR:GO aplikacija rešava i taj problem. Svi koji iz unutrašnjosti dolaze u Beograd da završe neki posao, treba da instaliraju aplikaciju i putem opcije procene očekivane cene vožnje vide pravo stanje i na taj način spreče bilo koju neprijatnost i bezbedno se odvezu do željene destinacije.\nU budućnosti možemo očekivati još sličnih digitalnih servisa i aplikacija. Možemo očekivati i niže cene, veći kvalitet usluge. Jednom kada se uverite da aplikacija kao što je CAR:GO može da vam olakša život, tražićete još takvih aplikacija. Živi bili, pa videli!\nAplikaciju možete preuzeti na:\nAndroid – http://bit.ly/1LTPtlo\niOS – https://appsto.re/us/pzLM7.i\n■Društvo0 OVIM DANIMA NE KREĆITE NA ODMOR Jedan datum u godini je ubedljivo NAJGORI ZA PUTOVANJEJul 21, 2017\n■Srbija0 NIŽE USPEHE Talentovani sedmak pleše i programira za medaljuJul 21, 2017\n■Najnovije0 Sunčano i toplo, popodne pljuskovi i grmljavinaJul 20, 2017\n■Društvo0 U Srbiji danas veoma toplo, temperatura do 36 stepeniJul 20, 2017\n■Najnovije0 “Poslovnik o radu skupštine Čačka je protivustavan”Jul 20, 2017\n■Najnovije0 Italijanski mafijaši osuđeni na ukupno 39 godina robijeJul 20, 2017\n■Najnovije0 Produžen pritvor valjevskim opštinarimaJul 20, 2017\n■Najnovije0 Skoplje: Traži se doživotni zatvor za albanske teroristeJul 20, 2017\nSvet■Svet0 HAOS U MAROKU U sukobima policije i demonstranata povređeno 83Jul 20, 2017■Svet0 NEREDI U VENECUELI Dve osobe stradale na protestuJul 20, 2017■Svet0 "Sputnjik": Pregovori o ulasku Makedonije u NATO gotovi tokom jeseniJul 20, 2017■Svet0 ZEMLJOTRES U TURSKOJ Detektovan snažan potres kod MarmarisaJul 20, 2017 Politika■Politika0 Slobodan Petrović: Sve politike Srbije za Kosovo su stranačkeJul 21, 2017■Politika0 PRVO BIFE, PA BADEMANTILI Funkcioner za renoviranje kabineta potrošio milion dinara, a onda je …Jul 20, 2017■Politika0 "DOBAR DAN, JA SAM SLOBODAN MILOŠEVIĆ" On je novi funkcioner SPS, a evo …Jul 20, 2017■Politika0 Zvaničnici Srbije pozvani u Teheran na inauguraciju predsednika IranaJul 20, 2017 Kanada■Kanada0 Durham cop, who shot and killed Michael MacIsaac, testifies at inquest into MacIsaac’s death


Qatar Airways će otpustiti “značajan broj” zaposlenika -\nQatar Airways će otpustiti “značajan broj” zaposlenika\nAvioprevoznik Qatar Airways najavio je u srijedu da će otpustiti određeni broj zaposlenika nakon što je pandemija koronavirusa potpuno zaustavila globalnu avioindustriju.\nOvaj avioprevoznik sa sjedištem u Dohi koji je jedna od tri glavne aviokompanije u regionu Perzijskog zaljeva nije naveo detalje o broju zaposlenih koji će biti otpušteni. Međutim, u e-mailu izvršnog direktora aviokompanije koji je dospio online rečeno je da će taj broj biti “značajan” i da uključuje članove kabinskog osoblja, prenosi Associated Press.\n“Globalni izgledi za našu industriju su tmurni i mnoge aviokompanije obustavljaju operacije ili ih značajno smanjuju”, napisao je Akbar Al Baker u svom dopisu od nedjelje.\n“Sada se moramo suočiti s novom stvarnošću, u kojoj su mnoge granice zatvorene a samim tim i mnoge od naših destinacija. Kao rezultat toga naši avioni su prizemljeni, bez izgleda za trenutne, pozitivne promjene.”\nQatar Airways poslao je u srijedu izjavu Associated Pressu (AP) kojom je potvrdio otpuštanja.\n“Nezapamćen uticaj na našu industriju stavio je značajne izazove pred sve aviokompanije. Moramo odlučno djelovati da bismo zaštitili budućnost našeg poslovanja”, kaže se u izjavi.\nI Qatar Airways i Al Baker rekli su da se aviokompanija nada da će brzo ponovo zaposliti osoblje nakon što industrija izađe iz pandemije.\nQatar Airways, koji je počeo letjeti 1994. godine, ima flotu od preko 200 aviona. Glavni konkurenti su mu Etihad Airways i Emirates, dvije druge aviokompanije u državnom vlasništvu koje se takođe suočavaju s teškom ekonomskom situacijom koju donosi koronavirus i bolest COVID-19 koju on uzrokuje.\nOd pandemije, Qatar Airways kao i druge zaljevske aviokompanije obavljao je repatrijacijske letove a pojačao je i teretne operacije.\nNo pandemija je uticala na avioindustriju do te mjere da je šef Emiratesa Tim Clark nedavno upozorio da će “85 posto svih aviokompanija biti insolventno u roku od dva ili tri mjeseca” bez pomoći vlade.


Foto: N.N. | U srijedu se nastavlja Premijer liga za rukometaše\nEdin Spržo 13.10.2020 19:00\nPremijer liga za rukometaše igra se ubrzanim tempom, a u srijedu su na programu utakmice trećeg kola.\nNakon prva dva četiri ekipe imaju maksimalan učinak, a zanimljivo je da vodeću četvorku večeras očekuju neugodna gostovanja. Brčanska Lokomotiva, koja je sve iznenadila u prva dva kola, gostuje Vogošći, a aktuelni šampion Borac ide na noge bugojanskoj Iskri, koja još ne zna za trijumf.\nSloga iz Doboja, koja je sjajno otvorila šampionat, na megdan će Krivaji, dok Izviđač gostuje ekipi Slavije. Prve ovosezonske bodove nakon dva poraza tražiće Sloboda i to protiv Konjuha, baš kao i visočka Bosna protiv Sloge iz Gornjeg Vakufa.\nParovi trećeg kola (srijeda): Sloboda - Konjuh (20), Krivaja - Sloga D. (19), Iskra - Borac M:tel (19), Bosna V. - Sloga GV (19), Slavija - Izviđač (19), Vogošća - Lokomotiva (20), Gračanica - Leotar (19), Derventa - Maglaj (19).\nPoredak: Lokomotiva 6, Borac 6, Sloga D. 6, Izviđač 6, Vogošća 4, Leotar 4, Gračanica 3, Maglaj 3, Konjuh 3, Krivaja 3, Sloga GV 0 (-1), Iskra 0 (-1), Slavija 0, Sloboda 0, Derventa 0, Bosna V. 0.\nRukomet Premijer liga


Koje Google My Business opcije najviše utiču na rangiranjeKoje Google My Business opcije najviše utiču na rangiranje\nKoje Google My Business opcije najviše utiču na rangiranje\nSa toliko opcija prilagođavanja na Google My Business profilu, može biti teško odlučiti se na šta se fokusirati. Ali otkrićemo vam jednu stvar, postoji samo četiri Google My Business (GMB) polja koja utiču na to gde će vaše preduzeće biti rangirano.\nU ovom tekstu pročitajte koja su to četiri polja u GMB-u koja utiču na rangiranje.\n1. Naziv preduzeća\nZa početak, krenućemo od prve stvari koja je bitna za rangiranje, a to je naziv preduzeća.\nIstraživanje koje je sprovela agencija Sterling Sky vezano za faktore rangiranja u lokalnoj pretrazi pokazalo je da od svih stvari koje utiču na rangiranje naziv preduzeća utiče možda i najviše, što je ne tako pohvalno.\nDakle, vlasnici koji igrom slučaja imaju naziv preduzeća bogat ključnim rečima imaće mnogo bolju startnu poziciju od ostalih, koji verovatno ne mogu da promene naziv preduzeća zbog ove stvari.\nU ovom slučaju postoji jedna stvar koju možete da uradite, a to je da pogledate da li vaša konkurencija koristi dodavanje opisnih reči u naziv sa ciljem da ostvare prednost (što je protivno smernicama Google-a) i da putem obrasca koji postoji zatražite ispravke od Google-a.\nPrelazimo na drugu stvar koja ima značajan uticaj na rangiranje - kategorije.\nKategorije možda zvuče jednostavno, naročito imajući u vidu da samo kliknete i izaberete svoju kategoriju.\nMožete dodati 10 kategorija, ali treba naglasiti da Google trenutno ima oko 4.000 kategorija i konstantno dodaju nove, a neke i uklanjaju.\nTo je nešto što biste trebali pratiti i što može pomoći da što preciznije definišete svoje preduzeće i da se rangirate što bolje.\n3. Web lokacija\nOvo je nešto o čemu treba da razmislite i možda čak testirate koju stranicu na vašoj web lokaciji želite da povežete sa svojim GMB nalogom. Ljudi najčešće povezuju početnu stranicu, i to je u redu. Ali istraživanje je pokazalo da je kod preduzeća sa više lokacija ponekad bolje da povežu stranicu lokacije sa GMB nalogom. Dakle, to je nešto što treba testirati.\nDalje, ukoliko ste preduzeće koje ima više naloga, npr. ako imate departmana, odeljenja itd, takođe treba da pokušate da ih povežete sa odgovarajućim stranicama na svojoj web lokaciji, kako biste maksimalno povećali svoju izloženost i budete sigurni da ne pokušavate da rangirate sve naloge za istu stvar jer, jednostavno, to se neće dogoditi.\nDakle, ovo je odeljak gde preporučujemo da testirate i vidite šta najviše odgovara vama i vašem preduzeću.\nPoslednji odeljak za koji je utvrđeno da utiče na rangiranje je odeljak recenzija. I to nije iznenađujuće. Broj recenzija takođe ima uticaja na rangiranje. Na primer, kada se broj recenzija pomeri sa 0 na 20 ili 30, možda ćete početi da vidite svoje preduzeće na višim pozicijama. Ali, treba napomenuti da rangiranje ne ide srazmerno povećanju broja recenzija, npr. ako se pomerite sa 30 na 70 recenzija nećete videti isti napredak kao sa 0 na 30 recenzija. To treba imati u vidu.\nAli, ono što je očigledno i sigurno je da recenzije imaju uticaja na rangiranje. To morate imati na umu kada osmišljavate strategiju svog poslovanja.\nKao što vidite, ovo su stvari koje utiču na rangiranje. Uočljivo je, međutim, da se neki odeljci za koje smo mislili da su takođe bitni, nisu našli na ovoj listi.\nIstraživanje je pokazalo da pitanja i odgovori (Q&A) nisu imala nikakvog efekta na rangiranje. Uprkos stavljanju ključnih reči i vrlo specifičnih stvari u pitanja i odgovore, nije bilo merljivog uticaja na rangiranje.\nMožda iznenađujuće, utvrđeno je i da odeljak o uslugama nije imao uticaja na rangiranje. Iako na prvi pogled izgleda kao idealno mesto da se implementiraju sve moguće opisne reči opisujući usluge koje nudite, ovaj odeljak zapravo nema stvarnog uticaja na to gde se rangirate.\nJoš jedna zanimljiva i iz mnogo razloga korisna opcija koju nudi GMB nema uticaja na rangiranje. To su proizvodi. Iako je veoma privlačno i vrlo vidljivo na GMB predstaviti vizuelno proizvode ili usluge koje nudite, to vam nažalost neće pomoći prilikom rangiranja.\nIz svega do sada navedenog, jasno je da svoju pažnju i vreme treba da usmerite na određene odeljke na vašem Google My Business nalogu koje će vam doneti bolju poziciju i pozitivno uticati na rangiranje. Pre svega, to je naziv preduzeća, zatim kategorije preduzeća na GMB, treće polje koje utiče na rangiranje je vaša web lokacija i na kraju recenzije.\nTo ne znači da ostale mogućnosti koje nudi GMB treba zanemariti, ali sa stanovišta rangiranja, ovo su četiri najbitnija odeljka.\nMit o Google faktorima za optimizaciju\nSigurno ste već mnogo puta čuli za čuvenih Google-ovih 200 faktora za rangiranje (200 Google ranking factors). Međutim,...


Balaševićeva ćerka otkrila uz koju očevu pesmu je PLAKALA: Niko drugi ne može tako da me RASTUŽI - Objektiv\nNaslovna » Zabava » Estrada » Balaševićeva ćerka otkrila uz koju očevu pesmu je PLAKALA: Niko drugi ne može tako da me RASTUŽI\nBalaševićeva ćerka otkrila uz koju očevu pesmu je PLAKALA: Niko drugi ne može tako da me RASTUŽI\nRekla i kada je shvatila kolika je veličina njen otac\n• 10:10 • 20.02.2021. • 20.02.2021.\nSloboda Mićalović se dirljivim stihovima oprostila od Balaševića: Hvala za svaku SUZU i OSMEH (FOTO)\nDara Bubamara je prijatelj porodice Balašević, a sada je skrhkana Đorđevim odlaskom: Bio je LEGENDA\nAmerički mediji preneli vest o smrti Balaševića: “Nakon rata bio je omiljen pevač na Balkanu”\n“Kako da ne! Nemoj da se Bajaga naljuti, niko drugi ne može tako da me rastuži. Đole je stvarno tu potpuno originalan, nadam se da će u čitanke ući njegova poezija. Nikad ne bih rekla da bih plakala uz pesmu ‘Olivera’, kao što sam plakala u Novom Sadu. To me je potpuno rasturilo”, ispričala je Balaševićeva ćerka u emisiji “Premijera – Vikend specijal”.\nOn nam je ostavio VELIKE hitove: Njegova ĆERKA odlučila da pođe očevim stopama, prava je LEPOTICA (FOTO)


Srbiji treba novi strateški pristup borbi protiv siromaštva - Održivi razvoj za sve\nSrbiji treba novi strateški pristup borbi protiv siromaštva\n2021 Preuzmite dokument 214,08 KB\nPandemija kovid-19 ugrozila je decenije napretka u iskorenjivanju siromaštva u celom svetu i donela rizik od novog talasa nemaštine. Prema prognozama Svetske banke, broj siromašnih u Srbiji mogao bi da se poveća za 125.000 do 327.000 usled ekonomskog šoka, u zavisnosti od toga koliko bude trajala kriza. Statistika pokazuje da pola miliona građana i građanki Srbije živi u apsolutnom siromaštvu (sa manje od 12.286 dinara mesečno) a čak četvrtina u riziku od siromaštva (sa manje od 19.391 dinar mesečno). Jasno je da bi borba protiv siromaštva morala biti jedan od strateških prioriteta Srbije, zaključak je analize sačinjene u okviru platforme “Održivi razvoj za sve”.\nOvaj dokument predlaže i nekoliko preporuka za donosioce odluka u pravcu razvoja pravednijeg društva. Najvažniji korak bi bila izrada i usvajanje novog strateškog dokumenta pod pokroviteljstvom UN, sa jasnim ciljem da se siromaštvo iskoreni do 2030. godine, uz prateći akcioni plan i obezbeđena sredstva u budžetu. Pored toga, predlaže se i formiranje koordinacionog tela Vlade za praćenje realizacije koje bi uključilo predstavnike UN, Saveta Evrope i civilnog društva.\nNedavno usvojeni Zakon o socijalnoj karti rasteretiće složene administrativne poslove centara za socijalni rad povezivanjem podataka u centralizovani, elektronski registar. Stručnjaci, međutim, naglašavaju da on ne tretira jedan od ključnih problema – veliki broj ljudi slabijeg materijalnog stanja koji uopšte ne dobijaju pomoć. Naime, zakon će se odnositi se samo na korisnike koji su već u postojećim bazama institucija, dok oni koji nisu u sistemu, a potrebna im je pomoć, neće automatski biti uvršteni u bazu.


gigi set za depilaciju - DIRECTSHOP\nHome > Kozmetička oprema>Deplicaija>GiGi Setovi za depilaciju\nProfesionalni setovi za depilaciju GiGi setovi za depilaciju su kompletni, profesionalni sistemi za uklanjanje dlaka, koji sadrže sve što je potrebno profesionalnom estetičaru da zadovolji zahteve svih klijenata. Oni sadrže niz losiona, proizvoda za čišćenje, špatule, sredstav za urimenje kože, profesionalnu topilicu za vosak, uputstva na DVD-u...\nGiGi Set za depilaciju...\nSet za brazilsku depilaciju formulisan za mikrotalasnu.\nSet za hladnu depilaciju tela i lica\n3 446,00 din.\nGiGi Set za depilaciju PRO 1\nProfesionalni set za depilaciju GiGi Pro 1 KIT je kompletan, profesionalni sistem za uklanjanje dlaka, koji sadrži sve što je potrebno profesionalnom estetičaru da zadovolji zahteve svih klijenata. GiGi Pro 1 set sadrži niz losiona, proizvoda za čišćenje, GiGi All Purpose Honee, GiGi Facial Honee, Profesionalnu Topilicu za vosak od 396 gr. i uputstvo na...\n6 200,00 din.\nGiGi Set za depilaciju HEMP\nSet sa voskom za osetljivu kožu\nGiGi Set za depilaciju ALL...\nSet sa voskom za sve tipove kože GiGi All Purpose Honee Microwave set pruža kompletan sistem za brzo i efikasno uklanjanje dlaka u salonu ili kod kuće. Proizvod je sačinjen od prirodnog meda i ostavlja kožu glatkom, nežnom, bez ijedne dlake. Preporučuje se za depilaciju osetljivih delova tela.Efikasan je za sve usluge depilacijom voskom i nežan je prema...\nGiGi krema za depilaciju...\nKrema za depilaciju bikini zone i nogu - 56g\nSet za depilaciju sa toplim voskom\nSet sa voskom spremnim za upotrebu\nSet sa topilicom za vosak Zapremina: 396 g\n5 290,00 din.\nGiGi Set za depilaciju MINI...\nMini profesionalni set za depilaciju GiGi Mini Pro set je idealan za početnike kao i za profesionalce. Set sadrži sav neophodan vosak i losion za kompletnu profesionalnu uslugu. Kada ste spremni da proširite Vašu ponudu u salonu sa profitabilnim uslugama depilacije, GiGi Mini Pro Kit je savršen izbor.\n4 048,00 din.


Lajčak za Sarajevo-x.com: Natjecanjem entiteta ne možete daleko stići - Klix.ba\nLajčak za Sarajevo-x.com: Natjecanjem entiteta ne možete daleko stići\n15.5.2008. u 12:00\nU opširnom intervjuu za Sarajevo-x.com Miroslav Lajčak govori o tome da nije najvažniji datum potpisivanja SSP-a nego njegova provedba. Odlučan je da ne učestvuje u dnevnopolitičkim igrama i medijskim ratovima, jer dok političari raspravljaju o nevažnim stvarima, građanima život prolazi u bijedi. Država na prvom mjestu pa onda entiteti, poručuje Lajčak.\nGospodine Lajčak, ovaj intervju, Vaše riječi, poruke, čitat će, pored bh. vjerovatno veliki broj posjetilaca koji dolazi iz zemalja širom svijeta, bosanskohercegovačke dijaspore. Ako biste njima, iz Vaše perspektive, opisivali današnju BiH i ono što se dešava u njoj, šta biste im rekli?\nNajvažnije je u ovom trenutku da je BiH pred potpisivanjem Sporazuma o stabilizaciji i pridruživanju sa EU. To je istorijski korak za BiH. Ovo je prvi ugovor između BiH i EU. To je novi nivo suradnje i postavlja put za eventualno članstvo u Evropskoj uniji. Svaka zemlja koja je krenula tim putem je išla ka napretku i prosperitetu.\nNema sumnje da će tako biti i sa BiH, a samo od vas, to jest od vaših izabranih predstavnika/političara zavisi hoće li to ići brzo ili će se bespotrebno gubiti još više vremena. Vrijeme je luksuz koji si političke elite BiH ne mogu priuštiti, jer građani nemaju vremena dalje čekati da život prolazi pored njih i njihove djece dok oni vode efemerne političke rasprave koje često nemaju veze niti sa europskim integracijama niti sa povećanjem životnog standarda.\nVrhunski paradoks je činjenica što je EU čekala tri godine da bosanskohercegovački političari postignu dogovor oko reforme policije, a sada od istih političara slušamo jadikovanje da je jako veliki problem jer se SSP ne potpisuje istog trenutka, nego treba nekoliko nedjelja da se sporazum prevede na 22 službena jezika EU i tri službena jezika BiH. Ja se samo nadam da će se sa istim nestrpljenjem krenuti u punu provedbu ovog sporazuma.\nDakle, izgubljeno vrijeme i tempo rada su jedan od problema današnje BiH. Još nisam čuo od političara kakav je plan rada nakon potpisivanja SSP-a. Što učiniti da u sljedeću fazu integracija uđemo spremniji i završimo je čim prije? Ne vidim tu vrstu diskusije, a to je ono što nam je sada najviše realno potrebno.\nNo, sve što se dešava u BiH u posljednje vrijeme, moglo bi se opisati kao 'ide, ide pa stane', pa onda se nađe neki konsenzus, pa opet neki izmišljeni konflikti na političkoj sceni, pa se onda oko važnih stvari za dan ili dva postigne dogovor. Sve što se dešava među vladajućim partijama čini se kao čista manipulacija javnošću. Vama?\nSlažem se. Potencijal za kompromis postoji, on se i postigne, ali se vrlo brzo sve uništava kroz međusobne medijske ratove i političke igre. Razumijem da neke plaši EU, jer je to uređen sistem u kome je jako sužen prostor za manipulacije. EU politika je konkretna i praktična politika koja se bazira na dogovoru i kompromisu.\nMogu shvatiti da neke EU, kao takva, plaši jer ne znaju da se bave projektima, stvaraju nove vrijednosti i brinu za prosperitet. Ono što znaju je igranje emocijama i strahovima. U europskoj politici tako nešto postoji, ali samo u velikoj manjini, za razliku od BiH gdje je to ključni sastojak politike. Lakše je plašiti nekoga onim drugim i braniti ga od istog tog nego se baviti ekonomijom i konkretnim pitanjima od kojih se živi. Možda je tako lakše političarima, ali građanima sigurno nije.\nPosljednji konsenzusi, posebno ovaj oko izmjene Izbornog zakona vezano za Srebrenicu, pokazuju da je istinski konsenzus moguć i to vrlo brzo. Šta se Vama čini kao najveći problem na ovim počecima puta ka agresivnijoj evropeizaciji ove zemlje i napretku?\nGlavna prepreka je da političari ne osjećaju pritisak građana i nevladinog sektora. Duboko sam uvjeren da je jedini pravi korektiv ovoj, ili bilo kojoj drugoj politici, bilo gdje u svijetu, građanski pritisak. Političari se moraju osjećati odgovornim građanima pitajući se da li smo i koliko proveli od obećanog i hoće li nam to biti dovoljno za novi mandat. Sve dok to nije tako, dok politika građane, zbog pasivnosti samog javnog mnjenja, doživljava kao isključivo glasačku mašinu, a ne i kao gazdu i korektiv, neće biti puno bolje.\nOvaj posao za građane BiH i nevladin sektor se ne može završiti nikakvim nametnutim rješenjima ili odlukama visokog predstavnika ili bilo koga drugoga. To je proces koji, ako hoćemo da ima održiv uspjeh, mora biti potpuno domaći. Mi to možemo pomoći, ali sve dalje od toga je kontraproduktivno za samu ideju jačanja domaće svijesti političke odgovornosti prema građanima.\nZbog čega Vi niste agresivniji kada je djelovanje u pitanju? Vi reagirate ponekad, vrlo tiho, odmjereno, a u javnosti se stiče utisak da i nije važno ono što Vi radite, Vaše odluke i potezi, već samo ono što želi Milorad Dodik. Čuli ste već da su da ga prozvali i Vašim šefom?\nČuo sam svakakve besmislice. No, paradoks je da ono što neko želi je da ja budem dio medijskih ratova i dnevnopolitičkih igara, uključujući se u reagiranja, da li verbalno ili putem mjera, na svakojake izjave koje čujemo svaki dan... Nema tog mišljenja koje na jednoj strani neće izazvati osudu, a na drugoj oduševljenje. Mene to ne interesira, mene interesira boljitak BiH i njen napredak prema EU. Svakako da vrlo pažljivo pratimo ko šta priča, ali još pažljivije ko šta radi i da li neko djeluje konkretno protiv BiH. Budite uvjereni da bismo i ja i cijela međunarodna zajednica oštro reagirali na bilo koju pojavu da je ona išta više od dnevnopolitičke retorike. Prava adresa za ovo nisam ja, nego domaći politički čelnici da odgovore šta misle da će postići takvom politikom neodgovornih, neutemeljenih i često apsurdnih izjava, čija je praktična primjenjivost gotovo nikakva, ali je zato velika primjenjivost isključivo u zavađanju ljudi i trovanju atmosfere u društvenom miljeu BiH. Nema tih bonskih ovlasti koje mogu zauvijek promijeniti niti navike političara niti mišljenja ljudi. Da je to tako, do sada bi svi ti problemi bili riješeni, jer su bonske ovlasti do danas korištene više od 850 puta. Bonske ovlasti su svakako na raspolaganju, imaju svoju ulogu i neću se libiti koristiti ih ako bude realne opasnosti za BiH. Pod realnom opasnošću ne vidim dnevnopolitičku retoriku, nego nečija djela i akcije. Ovo je proces sazrijevanja društva kao cjeline. Treba pomoći tom procesu, ali jačanjem javnog mijenja, a ne upotrebom bonskih ovlasti, uz naivno vjerovanje da će se time ljudima izbiti iz glave njihovo uvjerenje ili mišljenje. Ovdje se ponovo vraćam na faktor vremena. BiH nema vremena, ali ako želimo dobro ovoj zemlji, proces jačanja javnog mnjenja mora biti istinski domaći uz sazrijevanje javnosti, a ne nikako instant, putem mojih odluka.\nJe li Milorad Dodik dio problema BiH?\nZavisi, kako kada. Nekad jeste dio problema, a nekad je dio rješenja. Nije to baš univerzalno samo za njega. Dobar dio političara je često na jednoj ili drugoj strani.\nBilo je pompeznih najava rada Antikorupcionog tima OHR-a, pa je prije neki dan objavljeno i da taj tim radi punom parom i da su u igri poznata imena nad čijim se (ne)djelima vrši istraga. Šta Vi očekujete da će biti od priče sa ovim timom, neki veliki rezultati ili samo još jedno oružje za političko ucjenjivanje uzjogunjenih političkih moćnika?\nIspravio bih vas i rekao da je bilo pompeznih najava očekivanja, opet u dnevnopolitičke svrhe. Ono što sam uspostavio je mali analitički tim koji neće pokretati i voditi istrage, nego podatke, do kojih dođemo, analizirati i predavati domaćim pravosudnim institucijama na ocjenu i daljnju obradu. Da ne bude zabune, OHR analitički tim neće raditi posao pravosuđa BiH niti biti sredstvo za ucjenjivanje političara. Zbog zaštite rada tima ne izlazimo u javnost o detaljima njihovog rada.\nGospodine Lajčak, koji je bolji dio BiH: Republika Srpska ili Federacija? Ili nijedan dio još uvijek nije bolji?\nDa postoji zdrava konkurencija siguran sam da bi građani osjetili boljitak, no nekada mi se čini da se natječu u tome ko može biti gori.\nNeka se narod i mediji zabavljaju sa raspravom ko je "bolji", a to što ni jedni ni drugi, ni cijela BiH, baš ne idu naprijed kao da nema veze. O tome niko ne razmišlja.\nMene interesuje BiH kao zemlja koja funkcionira kao jedinstven ekonomski prostor. Ako stvari gledamo na taj način, bit će bolje i entitetima i ostalim razinama vlasti u BiH. To je evropski način rješavanja problema. Ovako, obrnutim putem, natjecanjem entiteta, a gubljenjem iz vida države, ne možete daleko stići.\nInteresuje me zbog čega vi ne reagirate kada su u pitanju antidejtonske izjave? Na primjer, pošto je Dodik medijska zvijezda, posebno u RS, objavljuje po desetak saopćenja dnevno, osvrnimo se na njegovu izjavu da Sarajevo nije glavni grad, već samo sjedište tzv. zajedničkih institucija. Od vas, čini mi se, ni riječi o tome iako je Dejton jasan po tom pitanju.\nMislim da sam na to pitanje već ranije odgovorio, ali, evo, ukratko ću ponoviti da ja i cijela međunarodna zajednica pomno pratimo i oštro ćemo reagirati na bilo koju pojavu i akciju, a da je ona išta više od dnevnopolitičke retorike. Samo da budemo iskreni, takve izjave dolaze iz oba dijela BiH. Nema te odluke visokog predstavnika koja može promijeniti navike političara i mišljenja ljudi. Ne želim biti dio kolektivne paranoje i dnevnopolitičkih ratova koji se vode preko medija. Ako neko misli da ću se nasekirati zbog neutemeljenih kvazikritika jer neću uskočiti u taj i takav vagon voza bez dnevnog reda, zvanog dnevna politika, onda se grdno vara. Meni bi bilo puno komfornije i lakše uhvatiti se u to kolo, ali ja nemam taj luksuz, jer bi to onda bilo vrlo neodgovorno prema državi BiH, a to ne želim.\nNedavno ste učestvovali u interesantnom projektu – seriji tribina sa građanima, a vezano za evropsku perspektivu BiH. Možete li nam ukratko prenijeti Vaše glavne utiske sa tih skupova?\nKampanja koju možete pratiti i u njoj sudjelovati na "www.reci.ba" još traje. Utisci su, najkraće rečeno, očekivani i u kontradikciji sa demonstriranom politikom u BiH. Ljude interesira, kad će moći putovati bez viza, kad će početi bolje živjeti, kakva je budućnost njihove djece. Dakle, sve je vezano uz vrlo konkretna pitanja, tj. stvari od kojih se živi. Vrlo malo ima loše atmosfere i nerealne politike u kontaktu sa građanima. Nekad poželim da su sa mnom na tim tribinama i politički čelnici da čuju koji su problemi građana ili da barem pogledaju snimke tih tribina i da vide raskorak između onoga što politika nameće kao "bitna" pitanja i ono što građani ističu kao bitna pitanja.\nZadnje pitanje tiče se nas, medija. OSCE i američka vlada su zabrinuti tendencijama kada su u pitanju medijske slobode. Jeste li i vi? Podsjetiću vas, sve češći napadi na novinare, pokušaji uspostavljanja stranačke kontrole nad RAK-om, ugrožavanje nezavisnosti javnog RTV sistema.\nPrvo da kažem da osuđujem napade na novinare u BiH. Za tako nešto nema nikakvog opravdanja i očekujem od policije i tužilaštva da reaguju brzo i odlučno u ovakvim slučajevima. Sa druge strane, da ne bi stvarali argumente za one koji bi ih napadali, mediji se moraju držati svojih kodeksa i općeprihvaćenih pravila. Vijeće za provedbu mira je u svojoj posljednjoj deklaraciji naglasilo značaj slobode izražavanja, što podrazumijeva slobodne i neovisne medije, kao i značaj osiguranja najvišeg nivoa priznatih ljudskih prava i osnovnih sloboda.\nU povodu dana odbrane Tuzle cvijeće na Brčanskoj Malti\n15.05.2008. u 12:27\nU eksploziji u turskoj tvornici poginule dvije osobe\n15.05.2008. u 11:52


Berlin želi predsedavanje EK | EurActiv Srbija\nBerlin želi predsedavanje EK\nNemačka kancelarka Angela Merkel želi da naredni predsednik Evropske komisije bude Nemac, čak i po cenu napuštanja pretenzija na čelnu poziciju u Evropskoj centralnoj banci. Na više ključnih pozicija u evropskim institucijama 2019. će doći novi ljudi, pored ostalog na čelo EK koju sada vodi Luksemburžanin Žan-Klod Junker. Nadmetanje za njegovog naslednika "iza scene" počelo je pre više meseci.\n"Najviši prioritet za Merkel više nije ECB nego Komisija", preneo je poslovni list Handelsblat citirajući izvor blizak vladi.\nPrema Handelsblatu, obično dobro informisanom o takvim pitanjima, kancelarka je procenila da je mesto predsednika ECB pre svega prestižni položaj dok je vođenje EK politički značajnije.\nIzbor Nemca na čelo Komisije bio bi od velikog značaja za Nemačku, najveću evropsku ekonomiju koja na toj, jednoj od najviših pozicija u EU nije imala svog čoveka od Valtera Halštajna (Walter Hallstein), predsednika Komisije Evropske ekonomske zajednice, prethodnice EK, od 1958. do 1967, preneo je EURACTIV.com.\nPored toga, nemački kandidat za čelo ECB, trenutni šef Bundesbanke Jens Vajdman, ne nalazi se u najboljoj poziciji u trci.\nNjegove više puta izrečene kritike na politiku jeftinog novca trenutnog predsednika ECB Marija Dragija, usmerenu na stimuisanje ekonomija zone evra koja, prema Vajdmanu, šteti nemačkim štedišama, nisu dobro primane u nekim zemljama južne Evrope.\nNadmetanje za Junkerovog naslednika je iza scene počelo pre više meseci, a najčešće se spominje ime Francuza Mišela Barnijea, trenutno glavnog evropskog pregovarača za Bregzit.\nPrema navodima Handelsblata, u Berlinu se kao nemački kandidati pominju brojna imena, među kojima su i trenutni minstri ekonomije i odbrane, Peter Altmajer i Ursula fon der Lejen, oboje bliski saradnici Merkelove.\nTakođe, pominje se i Manfred Veber, šef poslaničke grupe konzervativne Evropske narodne partije u Evropskom parlamentu i član Hrišćansko-socijalne unije, saveznice kancelarkinih demohrišćana, prenela je agencija AFP.\n: Maroš Šefčovič najavio kandidaturu za predsednika EK